Diari Oficial de la Generalitat Valenciana


Sumari del DOGV 9168, del 07-09-2021 (2021/8980)

RESOLUCIÓ de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9168

Data del DOGV
:   07-09-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8980


Data del document
:   03-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025. [2021/8980]  
El 15 de gener de 2019 es va publicar en el DOGV número 8464 la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convocaven els primers acords d'acció concertada en el sector de la igualtat en la diversitat per als anys 2019 i 2020.  
La convocatòria esmentada es va produir amb l'empara legal d'una de les modificacions que la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, va introduir en l'anterior Llei 5/1997, de 25 de juny, de la Generalitat, per la qual es regulava el Sistema de Serveis Socials en l'àmbit de la Comunitat Valenciana, i es configuraven els acords d'acció concertada amb entitats privades d'iniciativa social com una nova forma de provisió de les prestacions del Sistema Públic de Serveis Socials que no se subjecta a la normativa contractual pública. Tot això en aplicació de la Directiva 2014/24/UE, de 26 de febrer de 2014.  
  
L'aprovació del vigent Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, d'ara en avant el Decret 181/2017, va possibilitar la implantació, l'execució i el desenvolupament dels acords d'acció concertada en regular els requisits, el procediment, el contingut i les condicions bàsiques per a aquests.  
La Llei 3/2019, de 18 de febrer, de serveis socials inclusius de la Comunitat Valenciana, consolida la figura dels concerts socials en regular en el seu títol IV la col·laboració de la iniciativa privada en el Sistema Públic Valencià de Serveis Socials, i, específicament, l'acció concertada amb la iniciativa social indicant, a l'efecte d'aquesta, que són entitats d'iniciativa social les fundacions, les associacions, les organitzacions de voluntariat i altres entitats sense ànim de lucre que realitzen actuacions de serveis socials previstes en el seu objecte social. En l'article 87 estableix el concepte, el règim general i els principis de l'acció concertada.  
La primera convocatòria d'acords d'acció concertada en el sector de la igualtat en la diversitat va oferir a les entitats d'iniciativa social la concertació de dos serveis dins del seu llavors àmbit competencial sectorial: un d'assessorament i suport al col·lectiu LGTBI i el seu entorn personal: Orienta, i un altre de millora socioeducativa de la infància i adolescència gitana i el seu entorn: Kumpania. Tenint en compte la valoració positiva del funcionament d'aquests serveis, tots els concerts adjudicats per a prestar-los van ser prorrogats abans de la seua data de finalització, i en l'actualitat es considera necessari mantindre'ls i concertar-ne de nou amb alguna variació en el seu disseny i una ampliació, que n'afavoreix la millora i reforça l'aposta inicial.  
  
Així mateix, es considera necessari concertar la gestió de tres serveis de nova creació: un per al servei Espai de la Memòria LGTBI, un altre en matèria d'igualtat de tracte i no discriminació i un altre destinat a la població migrant més vulnerable, després de l'assumpció de les noves competències per la Direcció General d'Igualtat en la Diversitat en política migratòria amb l'aprovació del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
D'acord amb l'article 13 del Decret 181/2017, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant una resolució que ha de recollir aquells aspectes i elements que estableix aquesta norma, amb la delimitació de l'objecte i, si és el cas, del nombre de places i les característiques de les prestacions susceptibles de concert, així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries com de la necessària continuïtat i garantia de qualitat del servei que presten les entitats d'iniciativa social, sota els principis de transparència, publicitat i no-discriminació.  
Dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General d'Igualtat en la Diversitat disposa del programa pressupostari 313.80, Igualtat en la diversitat, per a l'execució dels seus objectius, entre els quals es troben accions que es projecten en la creació o el manteniment de serveis socials en l'àmbit de la igualtat, especialment les polítiques LGTBI; per a l'atenció adequada de les persones migrants i refugiades; de diversitat familiar; de diversitat ètnica, religiosa i de culte; per a la igualtat de tracte i no-discriminació.  
D'una banda, la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, estableix en el seu article 10 que la Generalitat garantirà un servei d'informació, orientació i assessorament, inclòs el legal i d'assistència social amb inclusió dels seus familiars i persones properes en relació amb les necessitats de suport específicament lligades a la condició de persona trans, seguint els principis de proximitat i no segregació. De manera més concreta, l'article 27 del Decret 102/2018, de 27 de juliol, del Consell, de desplegament de la Llei 8/2017, indica que aquest servei inclourà formació, orientació i assessorament per a persones trans, familiars i persones properes, incloent-hi assessorament legal, assistència social, orientació laboral i educativa específicament lligades a la condició de persones trans. A més, es garanteix que l'accés siga, com a mínim, a la província del domicili i que aquest haurà de formar part de la Xarxa Pública de Serveis Socials.  
  
De manera anàloga, la Llei 23/2018, de 29 de novembre, de la Generalitat, d'igualtat de les persones LGTBI, en l'article 13, indica que la Generalitat garantirà un servei públic d'informació, orientació i assessorament integral, inclòs el psicològic, legal, administratiu i social, amb inclusió dels seus familiars i persones properes, amb independència de la seua procedència i situació administrativa, en relació amb les necessitats de suport específicament lligades a la condició de persona LGTBI, així com a la interseccionalitat, seguint els principis de proximitat i no-segregació. Així mateix, l'apartat 1 de l'article 12, estableix que la Generalitat, en l'àmbit de les seues competències, prestarà una atenció integral real i efectiva a les persones víctimes de violència per LGTBIfòbia.  
L'Espai de la Memòria LGTBI de la Comunitat Valenciana es va crear per l'article 38 de la Llei 23/2018, de 29 de novembre, d'igualtat de les persones LGTBI. L'Espai de la Memòria LGTBI impulsarà i fomentarà activitats divulgatives i d'investigació relacionades amb la recuperació de la memòria LGTBI, establirà una sèrie d'accions amb l'objectiu de donar a conéixer la seua història i fomentar la investigació sobre aquesta i promourà i afavorirà el coneixement, l'estudi i la investigació sobre la història del col·lectiu LGTBI, mitjançant informació bibliogràfica i documental.  
L'Estratègia Valenciana per a la Igualtat i la Inclusió del Poble Gitano 2018-2023, aprovada el 3 d'abril de 2018, per la Comissió Mixta per al Desenvolupament de l'Estratègia Valenciana per a la Igualtat i la Inclusió del Poble Gitano, i el 4 d'abril de 2018, per la Comissió Delegada del Consell d'Inclusió i Drets Socials, té com a objectiu 1.4 augmentar el percentatge de graduació en ESO de l'alumnat gitano. En aquest, s'inclou com a acció 1.4.2 la implementació de programes d'èxit escolar en centres amb alts percentatges d'alumnat d'ètnia gitana i, més concretament, l'actuació 0.2.4.6 estableix el foment i el finançament d'experiències innovadores dirigides a l'èxit de l'alumnat gitano. Per part seua, l'objectiu 1.6 es planteja incrementar el nombre d'estudiantes gitanes i estudiants gitanos que realitzen estudis universitaris, establint com a actuacions la 4.2.7.4. per a la realització de cursos d'accés a la universitat per a majors de 25 anys a la població gitana, i la 4.7.5.7. per a la posada en marxa d'un programa de tutorització a estudiantes gitanes i estudiants gitanos que accedeixen a la universitat.  
  
L'Estratègia Valenciana per a la Igualtat de Tracte, la No-discriminació i la Prevenció dels Delictes d'Odi 2019-2024, aprovada el 7 de febrer de 2019 per la Comissió Mixta per al Desenvolupament de l'Estratègia Valenciana per a la Igualtat de Tracte, la No-Discriminació i la Prevenció dels Delictes d'Odi, i el 14 de febrer de 2019 per la Comissió Delegada del Consell per a la Inclusió i els Drets Socials, té com a objectiu 3.1 facilitar i promoure la denúncia de situacions de discriminació i delictes d'odi, per a la consecució del qual s'estableix, entre altres, l'acció 3.1.3 de crear una línia d'atenció telefònica, una oficina física, una oficina virtual i una app (complint els estàndards d'accessibilitat) d'atenció a les víctimes o persones relacionades amb l'incident per a l'assessorament, la denúncia i la posada en marxa, si és el cas, del protocol corresponent d'actuació amb personal qualificat i format en aquesta matèria, acció que té com a responsable de coordinació la Direcció General d'Igualtat en la Diversitat.  
  
L'Estratègia Valenciana de Migracions 2021-2026, aprovada el 17 de desembre de 2020 per la Comissió Mixta per al Desenvolupament de l'Estratègia Valenciana de Migracions i informada el 24 de febrer de 2021 davant de la Comissió Delegada del Consell d'Inclusió i Drets Socials, té com a objectiu 2.1 garantir l'accés normalitzat als serveis i les prestacions públiques i facilitar l'acolliment i la mediació, per a la consecució del qual s'estableixen, entre altres, les accions 2.1.7 de gestió d'itineraris d'acompanyament, formació i assessorament a persones migrants i sol·licitants de protecció internacional i 2.1.8 de prestació d'assessorament jurídic especialitzat sobre nacionalitat, asil i estrangeria, les dues assignades a la Direcció General d'Igualtat en la Diversitat amb la intervenció de les entitats socials.  
Finalment, tal com estableix l'apartat a del punt 1 de l'article 4 del Decret 181/2017, l'acció concertada està ajustada al principi de subsidiarietat i, per tant, subordinada a la utilització òptima dels recursos propis. En aquest cas, s'ofereix el concert de tres serveis de nova creació i el manteniment i l'ampliació dels ja existents en compliment de lleis i plans estratègics de recent aprovació. La gestió dels serveis la concertació dels quals s'ofereix a les entitats d'iniciativa social no és possible efectuar-la amb els mitjans i recursos de què disposa aquesta administració.  
En virtut de l'exposat, i fent ús de les facultats que confereix l'article 13 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives en relació amb l'article 13 de l'esmentat Decret 181/2017, de 17 de novembre, del Consell, a proposta del director general d'Igualtat en la Diversitat, resolc:  
  
Primer  
Aprovar la convocatòria pública dels acords d'acció concertada en matèria de serveis socials en el sector de la igualtat en la diversitat, segons el que disposa l'annex I de condicions generals de la convocatòria i els annexos II a VI que regulen les condicions específiques de cada servei que es concertarà, i se n'ordena la publicació en el Diari Oficial de la Generalitat Valenciana.  
  
Segon  
Aquesta convocatòria serà aplicable als concerts socials que se subscriguen en aquest àmbit i sector d'acció social, per als exercicis 2021-2025, amb càrrec al Programa pressupostari 313.80, Igualtat en la Diversitat.  
  
Tercer  
La Llei 4/2020, de 30 de desembre, de pressupostos de la Generalitat per a l'exercici 2021, estableix en el capítol IV, en l'aplicació pressupostària 34.00.22.5201.500.74.4, del pressupost de despeses de la Vicepresidència i Conselleria d'Igualtat i Polítiques Inclusives, les línies següents:  
  
Línia S1145000, «Serveis socials especialitzats en l'àmbit de la migració i el refugi».  
Import: 615.407.00 -  
Finalitat: oferir serveis socials especialitzats en l'àmbit de la migració i refugi, dins de les actuacions de l'Estratègia valenciana de migracions 2021- 2026.  
  
Línia S1146000, «Serveis socials especialitzats en l'àmbit de la igualtat de tracte i no-discriminació».  
Import: 50.000,00 -  
Finalitat: oferir serveis socials especialitzats en l'àmbit de la igualtat de tracte i la no-discriminació, dins de les actuacions de l'Estratègia valenciana per a la igualtat de tracte, la no-discriminació i la prevenció dels delictes d'odi 2019-2024.  
  
Línia S5235000, «Serveis socials especialitzats en l'àmbit LGTBI»  
  
Import: 850.000,00 -  
Finalitat: oferir i millorar serveis socials especialitzats en l'àmbit de la Llei 8/2017, de 7 d'abril, de la Generalitat, de reconeixement del dret a la identitat i l'expressió de gènere a la Comunitat Valenciana, i la Llei 23/2018, de 29 de novembre, de la Generalitat, d'igualtat de les persones LGTBI.  
  
Línia S5236000, «Serveis socials especialitzats en l'àmbit socioeducatiu per a la infància, l'adolescència i la joventut gitana: Kumpania»  
  
Import: 4.000.000,00 -  
Finalitat: posar en marxa un servei especialitzat de caràcter socioeducatiu destinat a la infància, l'adolescència i la joventut gitana dins de les actuacions de l'Estratègia valenciana per a la igualtat i la inclusió del poble gitano 2018-2023.  
  
Quart  
El Consell va acordar en la reunió del divendres 6 d'agost de 2021, a proposta del conseller d'Hisenda i Model Econòmic, autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per als exercicis 2022 a 2025, amb càrrec a les línies de subvenció S1145, S1146, S5235 i S5236 de l'annex de transferències i subvencions corrents del programa 313.80 «Igualtat en la diversitat» de la Vicepresidència i Conselleria d'Igualtat i Polítiques Inclusives (V.L. 16.002/21-0221) d'acord amb les quantitats indicades en el Resolc Cinqué.  
  
Cinqué  
Hi ha crèdit adequat i suficient per a aquesta convocatòria, concretament:  
  
Línia S1145000, «Serveis socials especialitzats en l'àmbit de la migració i el refugi».  
Import 2021: 50.000,00 -  
Import 2022: 600.000,00 -  
Import 2023: 606.000,00 -  
Import 2024: 612.060,00 -  
Import 2025: 618.190,00 -  
  
Línia S1146000, «Serveis socials especialitzats en l'àmbit de la igualtat de tracte i no-discriminació».  
Import 2021: 25.000,00 -  
Import 2022: 300.000,00 -  
Import 2023: 303.000,00 -  
Import 2024: 306.030,00 -  
Import 2025: 309.100,00 -  
  
Línia S5235000 «Serveis socials especialitzats en l'àmbit LGTBI».  
  
Import 2021: 141.270,35 -  
Import 2022: 1.695.250,00 -  
Import 2023: 1.712.210,00 -  
Import 2024: 1.729.340,00 -  
Import 2025: 1.746.640,00 -  
  
Línia S5236000 «Serveis socials especialitzats en l'àmbit socioeducatiu per a la infància, l'adolescència i la joventut gitana: Kumpania»  
  
Import 2021: 735.904,14 -  
Import 2022: 8.830.850,00 -  
Import 2023: 8.919.160,00 -  
Import 2024: 9.008.360,00 -  
Import 2025: 9.098,450,00 -  
  
En el cas que, després de l'oportú procediment de selecció, quedara un romanent de crèdit sense disposar en alguna de les línies, la conselleria competent en matèria de serveis socials podrà procedir a una o més resolucions de convocatòria, d'acord amb aquest import, i es fixaran nous serveis que es poden concertar per a atendre les necessitats socials objecte d'aquesta resolució.  
  
Sisé  
Es delega en la persona titular de la direcció general amb competències en igualtat en la diversitat la resolució del procediment d'acció concertada a què es refereix aquesta convocatòria, així com, si és el cas, la decisió respecte de les pròrrogues dels concerts.  
Qualsevol ampliació del període de vigència i duració dels acords d'acció concertada amb entitats d'iniciativa social, que siga subscrita mitjançant pròrroga, requerirà l'existència de crèdit adequat i suficient amb càrrec al corresponent programa pressupostari previst en els pressupostos de la Generalitat.  
  
Seté  
Així mateix, es delega i es faculta la persona titular de la direcció general amb competències en igualtat en la diversitat a dictar totes les instruccions que siguen necessàries i, si és el cas, les pròrrogues dels terminis per a l'execució i aplicació d'aquesta resolució, així com per a l'adequada gestió dels concerts en el seu àmbit funcional.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de publicar-se. Així mateix, amb caràcter potestatiu es podrà interposar un recurs de reposició en el termini d'un mes a comptar des de l'endemà de publicar-se, davant del mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades en puguen exercir, si és el cas, qualsevol altre que estimen procedent.  
  
  
València, 3 de setembre de 2021.- La vicepresidenta i consellera d'Igualtat i Polítiques Inclusives: Mónica Oltra Jarque.  
  
  
  
ANNEX I  
Condicions generals de la convocatòria dels acords d'acció concertada en matèria de serveis socials en el sector d'igualtat en la diversitat  
  
Índex  
Títol I. Disposicions generals  
Article 1. Àmbit i objecte d'aplicació  
Article 2. Duració del concert  
Article 3. Accés als serveis per les persones usuàries  
Títol II. Del procediment de concertació  
Capítol I. Requisits  
Article 4. Entitats sol·licitants  
1 Article 5. Requisits generals  
2 Capítol II. Iniciació del procediment  
3 Article 6. Inici d'ofici  
Article 7. Forma, termini i lloc de presentació de sol·licituds  
4 Article 8. Documentació i informació que s'ha d'adjuntar amb la sol·licitud  
Capítol III. Ordenació i instrucció del procediment  
5 Article 9. Òrgan competent per a la tramitació i instrucció del procediment. Esmena  
Article 10. Criteris de selecció i valoració de sol·licituds  
Article 11. Comissió d'avaluació  
6 Article 12. Proposta de resolució  
Capítol IV. Finalització del procediment de selecció  
7 Article 13. Resolució de concessió  
Article 14. Efectes del concert  
Article 15. Publicació de la resolució  
Article 16. Recursos  
8 Capítol V. Formalització dels concerts  
Article 17. Condicions prèvies a la formalització  
Article 18. Formalització del concert social  
Títol III. Finançament de l'acció concertada  
Article 19. Mòduls econòmics. Càlcul de l'import de l'anualitat del concert social  
Article 20. Prohibició de cobrament a persones usuàries  
9 Article 21. Justificació de la prestació del servei  
10 Article 22. Pagament del cost del concert social  
11 Article 23. Comprovació i control de la despesa  
Títol IV. Execució dels concerts  
12 Article 24. Obligacions de l'administració concertant  
Article 25. Obligacions del titular dels serveis concertats  
Article 26. Qualitat dels serveis: actuacions de control i seguiment  
  
Article 27. Contractació d'activitats accessòries amb tercers  
Article 28. Resolució de conflictes  
Article 29. Inspecció i control ordinari  
Títol V. Concertació de serveis addicionals i modificació i revisió dels concerts  
Article 30. Concertació de serveis addicionals  
Article 31. Modificació dels concerts  
Article 32. Revisió i modificació de les condicions tècniques i econòmiques  
  
  
  
TÍTOL I  
Disposicions generals  
  
Article 1. Àmbit i objecte d'aplicació  
1. Per aquesta convocatòria, la conselleria competent en matèria de serveis socials podrà encomanar a entitats d'iniciativa social, mitjançant acords d'acció concertada, a través del procediment de concertació, la gestió de serveis susceptibles d'acció concertada previstos en els apartats VI i VII de l'annex del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials, dirigits a persones LGTBI i al poble gitano, a garantir la igualtat de tracte i no-discriminació i per a l'atenció adequada a les persones migrants i refugiades.  
  
2. Constitueix l'objecte del concert, segons es determina en aquesta convocatòria:  
a) La gestió del servei d'assessorament i suport a les persones LGTBI, els seus familiars i persones properes: Orienta, amb l'objectiu d'oferir orientació en els diferents àmbits, així com una atenció adequada a les seues necessitats. Aquest servei tindrà prestacions especialitzades per a les persones trans.  
b) La gestió del servei socioeducatiu destinat a la infància, l'adolescència i la joventut gitana, el seu entorn social i familiar, dins de les actuacions de l'Estratègia valenciana per a la igualtat i la inclusió del poble gitano 2018-2023: Programa Impulsa Kumpania, Programa Kumpania i Programa Kumpania+.  
c) La gestió del servei Espai de la Memòria LGTBI.  
d) La gestió del servei d'informació bàsica i atenció especialitzada a persones migrants, refugiades i sol·licitants de protecció internacional: Atlas.  
e) La gestió de servei d'informació, primer assessorament i orientació a les víctimes de situacions discriminatòries i delictes d'odi.  
  
3. Els serveis que siguen concertats s'integraran en la Xarxa Pública Valenciana de Serveis Socials i d'atenció a la igualtat en la diversitat.  
  
4. D'acord amb les disponibilitats pressupostàries existents i les necessitats d'atenció social, constitueixen l'objecte específic de la convocatòria els serveis corresponents que en l'àmbit de la Comunitat Valenciana es detallen en els annexos II, III, IV, V i VI.  
  
Article 2. Duració del concert  
1. El termini de vigència del concert s'iniciarà en la data que es determine en la resolució de concessió, que no serà abans de l'1 de desembre de 2021, i finalitzarà quatre anys després d'iniciar-se, sense perjudici de la seua possible pròrroga.  
2. El concert podrà prorrogar-se, de mutu acord, amb anterioritat a la seua finalització i per resolució de la direcció general amb competències en igualtat en la diversitat, si concorren les circumstàncies que preveu l'article 35 del Decret 181/2017. La vigència del concert podrà prorrogar-se per un període màxim de dos anys, mitjançant una pròrroga o successives pròrrogues.  
  
Article 3. Accés als serveis per les persones usuàries  
L'accés en cada servei concertat serà sempre a través del procediment corresponent establit en cada un dels annexos.  
  
  
TÍTOL II  
Del procediment de concertació  
  
CAPÍTOL I  
Requisits  
  
Article 4. Entitats sol·licitants  
1. Segons la Llei 3/2019, de 18 de febrer, de serveis socials inclusius de la Comunitat Valenciana, podran sol·licitar i participar en el règim d'acció concertada de serveis socials les entitats d'iniciativa social que complisquen els requisits legals i reglamentaris establits.  
  
2. Es consideren entitats d'iniciativa social les fundacions, associacions, organitzacions de voluntariat i altres entitats sense ànim de lucre que facen activitats de serveis socials. Així mateix, s'hi consideren incloses les societats cooperatives qualificades d'entitats sense ànim de lucre d'acord amb la seua normativa específica.  
  
Article 5. Requisits generals  
D'acord amb el que disposa l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, podran sol·licitar i accedir al règim d'acció concertada les entitats d'iniciativa social prestadores de serveis socials que complisquen els requisits següents:  
a) Estar degudament inscrites en el registre d'entitats, centres i serveis de la conselleria competent en matèria de serveis socials.  
b) Segons la disposició transitòria tercera del Decret 181/2017, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana:  
b.1. Tindre una experiència mínima d'un any en l'atenció a persones i de gestió de serveis, dins del sector d'atenció social del col·lectiu al qual es dirigeix l'acció concertada.  
b.2. Que la totalitat del personal que presta els seus serveis dispose de la titulació, habilitació, homologació o certificació de les capacitats professionals i formació adequada per a l'acompliment de les tasques que s'han de dur a terme.  
b.3. Que almenys una tercera part del personal de la plantilla del servei tinga un grau d'experiència acreditada de, com a mínim, dos anys en aquest sector.  
b.4. Que almenys la meitat del personal de la plantilla del servei tinga una relació contractual de caràcter indefinit. Aquest requisit s'exigirà, com a màxim, amb anterioritat a la formalització del concert.  
b.5. Tindre l'establiment i les seues instal·lacions autorització municipal d'obertura d'activitat. Aquest requisit no serà necessari en cas que l'espai o immoble estiga cedit per una administració pública, cas en què només hauran d'acreditar la cessió d'ús del bé immoble. Per a entitats que sol·liciten per primera vegada la concertació de programes i per als programes de nova implantació, aquest requisit s'exigirà abans de formalitzar el concert.  
c) Trobar-se al corrent en el pagament de les obligacions tributàries i de la Seguretat Social.  
d) Acreditar o estar en condicions de disposar d'un certificat de qualitat del servei. Les entitats que no puguen acreditar aquest requisit es comprometen a sotmetre's a l'avaluació de la qualitat del seu servei i presentar un certificat de qualitat homologat, per alguna entitat acreditada en matèria d'avaluació de qualitat dels centres i serveis d'acció social (serveis socials), en el termini màxim de dos anys des de la formalització del concert, d'acord amb la disposició transitòria cinquena del Decret 181/2017.  
e) Acreditar la titularitat de l'espai físic en el qual es presta el servei o la disponibilitat per qualsevol títol jurídic vàlid per un període no inferior al de la vigència del concert, així com l'autorització de l'entitat o persona titular del local per a la prestació del servei. En el cas que la titularitat o la disponibilitat siga per un període inferior a la vigència del concert, aquest requisit es tornarà a exigir en el moment de la finalització d'aquesta disponibilitat. Per a entitats que sol·liciten per primera vegada la concertació de programes i per a programes de nova implantació, aquest requisit s'exigirà abans de formalitzar el concert.  
  
El servei Espai de la Memòria LGTBI es gestionarà en un immoble adequat per a la seua prestació de propietat de la Generalitat.  
f) No estar incursa en les prohibicions que estableix l'article 8 de l'esmentat Decret 181/2017.  
  
  
CAPÍTOL II  
Iniciació del procediment  
  
Article 6. Inici d'ofici  
El procediment de concertació s'inicia d'ofici, amb la publicació d'aquesta resolució, i s'impulsarà d'ofici en tots els seus tràmits, respectant els principis de transparència, publicitat i no-discriminació, així com la resta de principis generals establits en l'article 87.2 de la Llei 3/2019, de 18 de febrer, de serveis socials inclusius de la Comunitat Valenciana i en l'article 4 del Decret 181/2017.  
  
  
Article 7. Forma, termini i lloc de presentació de sol·licituds  
1. La sol·licitud de participació en el procediment de concertació s'efectuarà en el formulari específic que, per a cada un dels serveis que es poden concertar, estarà disponible en la seu electrònica de la Generalitat.  
La sol·licitud haurà d'estar subscrita per la persona que tinga la representació de l'entitat titular del servei objecte del concert.  
2. El termini de presentació de sol·licituds d'aquesta convocatòria serà d'un mes, a partir de l'endemà de la publicació en el Diari Oficial de la Generalitat Valenciana.  
3. Es presentarà una sol·licitud per a cada servei o programa que l'entitat sol·licite concertar.  
4. La presentació de sol·licituds i documentació annexa es farà exclusivament de manera telemàtica a través dels enllaços que es podran trobar en la web https://inclusio.gva.es/va/web/igualdad-diversidad i en els quals es podran descarregar els formularis específics per a cada servei que es puga concertar.  
Els formularis específics de cada sol·licitud, en PDF, hauran de signar-se digitalment per la persona representant legal de l'entitat i adjuntar-se a la sol·licitud electrònica del concert.  
5. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa, l'òrgan gestor del procediment està autoritzat per a obtindre directament les dades dels documents preceptius elaborats per qualsevol administració, a través de les seues xarxes corporatives o mitjançant consulta a les plataformes d'intermediació de dades o altres sistemes electrònics habilitats a aquest efecte, i que per a aquest procediment són els assenyalats a continuació:  
a) Document d'identitat (DNI o NIE) de la persona representant legal de l'entitat sol·licitant.  
b) Certificació que l'entitat està al corrent de les obligacions tributàries de caràcter estatal.  
c) Certificació que l'entitat està al corrent de les obligacions tributàries de caràcter autonòmic.  
d) Certificació que l'entitat està al corrent de les obligacions amb la Seguretat Social.  
6. Segons l'article 14.2, les entitats sol·licitants del concert tenen el dret i l'obligació de relacionar-se electrònicament amb les administracions públiques; per això, les notificacions que es produïsquen en el procediment es cursaran per aquest mitjà, sense perjudici que tots els tràmits referits a la concurrència competitiva seran publicats en la pàgina web de la conselleria competent.  
Article 8. Documentació i informació que s'ha d'adjuntar amb la sol·licitud  
1. La documentació que han de presentar les entitats per a cada servei per al qual sol·liciten participar en el procediment de concertació serà la següent:  
a) Escriptura o document de constitució, si és el cas de modificació, d'estatuts o acte fundacional, en què es faça constar la finalitat de l'entitat.  
b) Certificat acreditatiu de l'acord adoptat per l'òrgan competent de l'entitat en el qual es decideix la participació en el procediment de selecció i, si és el cas, l'autorització a la persona representant legal per a la presentació de la sol·licitud.  
c) Targeta d'identificació fiscal.  
d) Document d'alta de domiciliació bancària, signat electrònicament per la persona representant legal de l'entitat, amb el compte designat per a la percepció de concerts socials, segons el model disponible, llevat que el compte designat ja estiga donat d'alta en la Generalitat.  
  
e) Memòria explicativa de l'activitat que es desenvoluparà, amb referència expressa, entre altres aspectes, als objectius generals i específics, els programes d'intervenció, el perfil de les persones usuàries, els recursos materials i humans amb els quals es dotarà el servei i la seua capacitat prevista. S'emplenarà l'apartat corresponent de l'annex relacionat amb el servei que cal gestionar.  
f) Plantilla prevista amb la qual comptaria el servei, el seu organigrama i horaris. Llista de professionals i personal, amb la indicació del nom i els cognoms de les seues components, el lloc de treball, la titulació o les qualificacions professionals, la descripció de funcions, el tipus de relació laboral amb l'entitat titular, l'antiguitat, el nombre d'hores diàries o setmanals de dedicació de cada una, els horaris i les funcions que realitzarà. S'emplenarà l'apartat corresponent de l'annex relacionat amb el servei que cal gestionar.  
g) Certificat negatiu de delictes de naturalesa sexual de les persones treballadores de la plantilla, segons l'article 13.5 de la Llei orgànica 1/1996, de 15 de gener, de protecció jurídica del menor, i l'article 8.4 de la Llei 45/2015, de 14 d'octubre, de voluntariat, per als serveis concertables que s'indiquen en els annexos II i III.  
h) Resolucions de les corresponents administracions públiques que acrediten l'experiència en el sector de l'entitat sol·licitant.  
i) Títols o certificats que acrediten la titulació, les capacitats professionals o la formació del personal del servei.  
j) Certificats que acrediten l'experiència del personal del servei en el sector que es concerta.  
k) Contractes que acrediten que la meitat del personal d'atenció directa del programa té una relació contractual de caràcter indefinit, segons l'apartat d establit en la disposició transitòria tercera del Decret 181/2017. Els contractes hauran de presentar-se, com a màxim, abans de la data de formalització del concert si l'entitat resultara adjudicatària. En tot cas, s'emplenarà la declaració responsable sobre la plantilla del programa que consta en el formulari de sol·licitud.  
  
l) Documentació acreditativa de la titularitat de l'espai físic en el qual es presta el servei o la disponibilitat per qualsevol títol jurídic vàlid per un període no inferior al de la vigència del concert, així com de l'autorització de l'entitat o persona titular del local per a la prestació del servei. Per a entitats que sol·liciten per primera vegada la concertació de programes i per a programes de nova implantació, aquest requisit s'exigirà amb anterioritat a la formalització del concert, i l'entitat ha de presentar en el moment de la sol·licitud la declaració responsable en tal sentit que consta en el formulari corresponent de cada un dels serveis concertables.  
En cas que la titularitat o la disponibilitat siga per un període inferior a la vigència del concert, es presentarà una declaració responsable que establisca el compromís de disposar sempre d'un espai físic adequat, segons el que s'estableix en el corresponent annex, on prestar el servei durant la vigència del concert. Per a això, s'emplenarà l'apartat corresponent del formulari relatiu al servei concertable.  
  
m) Acreditació, si és el cas, que el local o els locals on es prestarà el servei i les seues instal·lacions disposen d'autorització municipal d'obertura d'activitat. Per a entitats que sol·liciten per primera vegada la concertació de programes i per a programes de nova implantació, aquest requisit s'exigirà amb anterioritat a la formalització del concert, per a la qual cosa l'entitat ha de presentar en el moment de la sol·licitud la declaració responsable en tal sentit que consta en el formulari corresponent al servei concertable.  
n) Certificat d'estar al corrent de les obligacions tributàries amb la hisenda estatal i autonòmica i de les obligacions amb la Seguretat Social, en el cas que no haja autoritzat la consulta interactiva d'aquesta documentació.  
o) Certificat de qualitat del servei, expedit en data anterior a la finalització del termini de presentació de sol·licituds. Les entitats que no puguen acreditar aquest requisit emplenaran la declaració responsable que consta en el formulari de la sol·licitud en la qual es comprometen a sotmetre's a l'avaluació de la qualitat del seu servei i presentar un certificat de qualitat homologat per alguna entitat acreditada en matèria d'avaluació de qualitat dels centres i serveis d'acció social (serveis socials), en el termini màxim de dos anys des de la formalització del concert.  
p) Declaració responsable de l'entitat de no estar incursa en cap causa de prohibició per a concertar. S'emplenarà l'apartat corresponent del formulari relacionat amb el servei concertable.  
q) Els documents acreditatius dels mèrits que s'invoquen i que s'indiquen en l'article 10, acompanyats de l'índex corresponent.  
  
2. Durant la fase d'instrucció, l'Administració incorporarà d'ofici a l'expedient el certificat o document acreditatiu de la inscripció de l'entitat titular en el registre d'entitats, centres i serveis de la conselleria competent en matèria de serveis socials, amb data d'inscripció en aquest, per a acreditar l'antiguitat.  
  
  
CAPÍTOL III  
Ordenació i instrucció del procediment  
  
Article 9. Òrgan competent per a la tramitació i instrucció del procediment. Esmena  
1. La instrucció dels procediments de concertació correspon a la direcció general amb competències en igualtat en la diversitat, que verificarà la documentació presentada en el procediment i la seua baremació, així com la seua avaluació tècnica.  
2. Una vegada revisada la documentació, quan la sol·licitud no reunisca els requisits exigits o no s'acompanye de la documentació preceptiva, l'òrgan instructor requerirà l'entitat sol·licitant, mitjançant una publicació en la web de la Vicepresidència i Conselleria d'Igualtat i Polítiques Inclusives, perquè esmene la falta o acompanye els documents preceptius, amb la indicació que, si així no ho fa en el termini de deu dies hàbils, es considerarà que ha desistit de la seua petició, prèvia resolució que haurà de ser dictada en els termes que preveu la legislació de procediment administratiu comú.  
  
Article 10. Criteris de selecció i valoració de les sol·licituds   
1. La valoració de les sol·licituds per al servei d'atenció socioeducativa a la infància, adolescència i joventut gitana: Programes Impulsa Kumpania, Kumpania i Kumpania+, s'efectuarà atenent els següents criteris de selecció i valoració:  
a) Experiència acreditada en la prestació de serveis a la població gitana a través de subvencions públiques. Aquest apartat es valorarà amb un màxim de vint punts, a raó de dos punts per any acreditat. Aquesta experiència s'acreditarà mitjançant la presentació de les corresponents resolucions de les administracions públiques en què s'adjudiquen subvencions, concerts o contractes públics, a l'entitat referits a intervenció amb la població gitana. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els dos punts corresponents.  
b) Experiència acreditada en el desenvolupament de programes educatius dirigits a la població gitana. En el cas del programa Kumpania+, l'experiència acreditada haurà de ser en etapes postobligatòries. Aquest apartat es valorarà amb un màxim de trenta punts, a raó de tres punts per any acreditat.  
Aquesta experiència s'acreditarà mitjançant la presentació de les corresponents resolucions de les administracions públiques en què s'adjudiquen subvencions, concerts o contractes públics, a l'entitat referits a intervenció amb la població gitana. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els tres punts corresponents.  
c) El treball desenvolupat en l'àmbit comunitari i el grau d'inserció de l'entitat en el municipi on s'implantarà el servei, desenvolupant accions i programes en col·laboració amb centres i serveis socials, culturals, sanitaris, esportius i d'ocupació.  
Aquest apartat es valorarà amb un màxim de vint punts i l'entitat ha d'acreditar documentalment les accions i els programes en règim de col·laboració. Seran objecte de puntuació les accions coordinades i programes comuns amb centres i serveis socials, culturals, sanitaris, esportius i d'ocupació vinculats al municipi en què s'implante el servei. Es valorarà a raó de dos punts per cada programa d'actuació conjunta amb entitats diferents, que s'acreditarà mitjançant un informe de la mateixa entitat, conveni signat o documentació que prove aquesta col·laboració.  
  
d) Adequació del personal que desenvoluparà el servei: experiència professional en el sector del personal del servei, inclusió de dones i de persones en la plantilla vinculades als barris indicats en l'apartat 3 de l'annex II. Aquest apartat es valora fins a trenta punts, segons els criteris següents:  
- Percentatge de personal amb un mínim de dos anys d'experiència en programes socials dirigits a la comunitat gitana: cinc punts entre més d'un terç i el 50 %; deu punts entre més del 50 % i el 75 %, quinze punts més del 75 %.  
S'acreditarà mitjançant la certificació d'entitats i empreses que hagen desenvolupat els programes subvencionats, contractats o concertats per les administracions públiques dirigits a la comunitat gitana i que hagen tingut contractat per a la seua execució el personal professional que forma part de la plantilla prevista amb la qual comptaria el servei.  
  
- Percentatge de personal que viu en algun dels barris que s'indiquen en l'apartat 3 de l'annex II: tres punts entre el 20 % i 40 %; sis punts entre més del 40 % i el 60 %, set punts i mig entre més del 60 % i el 80 % i nou punts més del 80 %.  
S'acreditarà mitjançant un certificat d'empadronament.  
- Percentatge de dones: un punt entre el 30 % i 40 %, tres punts entre més del 40 % i el 60 %, quatre punts i mig entre més del 60 % i el 80 % i sis punts més del 80 %.  
S'acreditarà mitjançant la presentació de documentació oficial expedida per les institucions públiques competents.  
2. La valoració de les sol·licituds per al servei d'assessorament i suport a les persones LGTBI, les seues famílies i persones properes: Orienta, s'efectuarà atenent els següents criteris de selecció i valoració:  
  
a) Experiència acreditada en la prestació de serveis a la població LGTBI. Aquest apartat es valorarà amb un màxim de vint punts, a raó de dos punts per any acreditat a partir del primer any d'experiència.  
  
Aquesta experiència s'acreditarà mitjançant la presentació de resolucions d'administracions públiques en què s'adjudiquen subvencions, concerts o contractes públics a l'entitat per al desenvolupament de programes referits a intervenció amb la població LGTBI. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els dos punts corresponents.  
b) Experiència acreditada en la prestació de serveis d'atenció, suport i assessorament a la població LGTBI. Aquest apartat es valorarà amb un màxim de trenta punts, a raó de tres punts per any acreditat.  
  
Aquesta experiència s'acreditarà mitjançant la presentació de resolucions d'administracions públiques en què s'adjudiquen subvencions, concerts o contractes públics a l'entitat per al desenvolupament de programes referits a l'atenció, el suport i l'assessorament a la població LGTBI. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els tres punts corresponents.  
c) El treball desenvolupat en l'àmbit comunitari i el grau d'inserció de l'entitat a la província corresponent desenvolupant accions i programes en col·laboració amb centres i serveis socials, culturals, sanitaris, d'ocupació, municipals o de la Generalitat.  
Aquest apartat es valorarà amb un màxim de vint punts i l'entitat ha d'acreditar documentalment les accions i els programes en règim de col·laboració. Seran objecte de puntuació les accions coordinades i els programes comuns amb centres i serveis socials, sanitaris, d'ocupació, culturals o esportius vinculats a la província en què es desenvolupe el servei. Es valorarà a raó de dos punts per cada programa d'actuació conjunta amb entitats diferents, que s'acreditarà mitjançant un informe de la mateixa entitat amb la qual es va coordinar la sol·licitant, un conveni signat o documentació que prove aquesta col·laboració.  
  
d) Adequació del personal que desenvoluparà el servei: experiència professional en el sector del personal del servei, inclusió de persones trans i dones en la plantilla. Aquest apartat es valora fins a trenta punts, segons els criteris següents:  
- Percentatge de personal amb un mínim de dos anys d'experiència en l'atenció al col·lectiu LGTBI: cinc punts entre el 33 % i el 50 %; deu punts entre més del 50 % i el 75 % i quinze punts més del 75 %.  
  
S'acreditarà mitjançant la certificació d'entitats i empreses que hagen desenvolupat els programes subvencionats, contractats o concertats per les administracions públiques dirigits a la població LGTBI i que hagen tingut contractat per a la seua execució al personal professional que forma part de la plantilla prevista amb la qual comptaria el servei.  
  
- Percentatge de dones: un punt entre el 30 % i 40 %, tres punts entre més del 40 % i el 60 %, quatre punts i mig entre més del 60 % i el 80 % i sis punts més del 80 %.  
S'acreditarà mitjançant la presentació de documentació oficial expedida per les institucions públiques competents.  
- Persones trans: tres punts per cada persona trans que forme part de l'equip fins a un màxim de nou punts.  
A aquest efecte, les persones trans s'acreditaran mitjançant la presentació del corresponent document del Registre Civil o de la documentació administrativa expedida per la Generalitat Valenciana, en el qual es resol la petició de canvi de nom i sexe d'acord amb la identitat de gènere sentida. A més, l'entitat sol·licitant haurà d'aportar l'autorització de la persona trans per a la utilització d'aquesta documentació per part de l'entitat exclusivament per a la presentació de la sol·licitud.  
  
3. La valoració de les sol·licituds per al servei Espai de la Memòria LGTBI s'efectuarà atenent els següents criteris de selecció i valoració:   
  
a) Experiència acreditada en la prestació de serveis al col·lectiu LGTBI. Aquest apartat es valorarà amb un màxim de vint punts, a raó de dos punts per any acreditat a partir del primer any d'experiència.  
  
Aquesta experiència s'acreditarà mitjançant la presentació de resolucions d'administracions públiques en què s'adjudiquen subvencions, concerts o contractes públics a l'entitat per al desenvolupament de programes de serveis a la població LGTBI.  
Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els dos punts corresponents.  
  
b) Experiència acreditada en la realització d'activitats vinculades a la memòria i la història del moviment LGTBI: actes, exposicions, jornades, etc. Aquest apartat es valorarà amb un màxim de trenta punts, a raó de tres punts per activitat acreditada.  
Aquesta experiència s'acreditarà mitjançant la presentació de la informació detallada de cada una d'aquestes activitats: data, lloc, contingut, administració vinculada i, si és el cas, finançament públic d'aquesta.  
c) Treball en xarxa amb altres entitats socials del sector. Aquest apartat es valorarà amb un màxim de vint punts, a raó de dos punts per cada entitat social que avale la proposta presentada per l'entitat sol·licitant certificant la col·laboració desenvolupada amb aquesta en l'àmbit LGTBI.  
Aquest suport es formalitzarà en un formulari específic, annex a la sol·licitud, signat digitalment per la persona representant legal de l'entitat avaladora, que haurà de formar part de la llista definitiva de les entitats que van participar en el procés de candidatures per al Consell Valencià LGTBI. Cada entitat només podrà avalar una sol·licitud; en cas de concurrència d'avals, prevaldrà l'aval signat en data (dia i hora) posterior. A l'efecte d'aquesta convocatòria, les entitats sol·licitants no podran ser avaladores.  
d) Adequació del personal que desenvoluparà el servei: experiència professional en el sector del personal del servei, inclusió de persones trans i dones en la plantilla. Aquest apartat es valora fins a trenta punts, segons els criteris següents:  
Percentatge de personal amb un mínim de dos anys d'experiència en l'àmbit LGTBI o en la gestió sociocultural o socioeducativa: cinc punts entre el 33 % i el 50 %; deu punts entre més del 50 % i el 75 % i quinze punts més del 75 %.  
S'acreditarà mitjançant les certificacions de les entitats o empreses que les hagen contractades per a l'atenció a persones LGTBI o la realització d'activitats professionals en l'àmbit sociocultural o socioeducatiu.  
  
Percentatge de dones: un punt entre el 30 % i 40 %, tres punts entre més del 40 % i el 60 %, quatre punts i mig entre més del 60 % i el 80 % i sis punts més del 80 %.  
S'acreditarà mitjançant la presentació de documentació oficial expedida per les institucions públiques competents.  
Persones trans: tres punts per cada persona trans que forme part de l'equip fins a un màxim de nou punts.  
A aquest efecte, les persones trans s'acreditaran mitjançant la presentació del corresponent document del Registre Civil o de la documentació administrativa expedida per la Generalitat Valenciana, per la qual es resol la petició de canvi de nom i sexe d'acord amb la identitat de gènere sentida, així com l'autorització de la persona trans a l'entitat per a la utilització d'aquesta documentació exclusivament per a la presentació d'aquesta sol·licitud.  
4. La valoració de les sol·licituds per al servei d'informació bàsica i atenció especialitzada a persones migrants, refugiades i sol·licitants de protecció internacional: Atlas s'efectuarà atenent els següents criteris de selecció i valoració:  
a) Experiència acreditada en la prestació d'informació bàsica i orientació a la població migrant. Aquest apartat es valorarà amb un màxim de vint punts, a raó de dos punts per any acreditat.  
Aquesta experiència s'acreditarà mitjançant la presentació de resolucions d'administracions públiques en què s'adjudiquen subvencions, concerts o contractes públics a l'entitat per al desenvolupament de programes d'informació bàsica i orientació a la població migrant. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els dos punts corresponents.  
  
b) Experiència acreditada en el desenvolupament de programes d'assessorament jurídic a la població migrant. Aquest apartat es valorarà amb un màxim de vint punts, a raó de dos punts per any acreditat.  
Aquesta experiència s'acreditarà mitjançant la presentació de resolucions d'administracions públiques en què es concedisquen subvencions, concerts o contractes públics a l'entitat per al desenvolupament de programes d'assessorament jurídic a la població migrant. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els dos punts corresponents.  
c) Treball en xarxa amb altres entitats socials del sector. Aquest apartat es valorarà amb un màxim de trenta punts, a raó de tres punts per cada entitat social que avale la proposta presentada per l'entitat sol·licitant certificant la col·laboració desenvolupada amb la mateixa en l'àmbit de la migració o el refugi.  
Aquest suport es formalitzarà en un formulari específic, annex a la sol·licitud, signat digitalment per la persona representant legal de l'entitat avaladora, que haurà d'estar inscrita en el Registre general de titulars d'activitats de serveis i centres de serveis socials de la Comunitat Valenciana i acreditar una experiència mínima de cinc anys en el desenvolupament de programes d'informació, orientació, assessorament jurídic o mediació intercultural dirigits a la població migrant, a través de la presentació de resolucions de concessió de subvencions, concerts o contractes públics, tal com s'ha establit en els apartats anteriors. Cada entitat només podrà avalar una sol·licitud per província; en cas de concurrència d'avals, prevaldrà l'aval signat en data (dia i hora) posterior. A l'efecte d'aquesta convocatòria, les entitats sol·licitants no podran ser avaladores.  
d) Adequació del personal que desenvoluparà el servei: experiència professional, especialització, competència lingüística d'idiomes i presència de persones migrants i de dones en la plantilla. Aquest apartat es valora fins a trenta punts, segons els criteris següents:  
- Percentatge de personal amb un mínim de dos anys d'experiència en el sector de l'atenció a persones migrants o refugiades: dos punts per damunt d'un terç i fins al 50 %; quatre punts entre el 50 % i 75 %; sis punts més del 75 %.  
S'acreditarà mitjançant la certificació d'entitats i empreses que hagen desenvolupat els programes subvencionats, contractats o concertats per les administracions públiques dirigits a persones migrants o refugiades i que hagen tingut contractat per a la seua execució al personal professional que forma part de la plantilla prevista amb la qual comptaria el servei.  
- Especialització acadèmica en migracions o estrangeria: tres punts a Castelló, dos a Alacant i un a València per cada persona de la plantilla que acredite una titulació de postgrau en matèria de migracions o estrangeria, fins a un màxim de sis punts.  
S'acreditarà mitjançant la presentació de la titulació universitària oficial de màster o doctorat, acompanyada per la certificació acadèmica personal en la qual conste el programa d'estudis completat.  
- Competència lingüística d'idiomes: un punt per cada persona de la plantilla que puga acreditar la competència lingüística d'anglés, francés, àrab, romanés, rus o xinés, fins a un màxim de dos punts per cada idioma i de dis punts en total.  
No seran objecte de valoració els mínims exigits per a cada província segons el punt 3 de l'annex V. Es valorarà la competència lingüística de diversos idiomes per part d'una mateixa persona.  
La competència lingüística d'un idioma es podrà acreditar mitjançant un certificat oficial de nivell B2 o superior o mitjançant documentació que acredite de manera fefaent l'origen o la residència per treball o estudis, per un període mínim de dos anys, en un país en què aquest idioma siga oficial.  
- Percentatge de personal migrant o d'origen migrant: un punt i mig entre el 10 % i el 30 %; tres punts més del 30 % i menys del 50 %; quatre punts i mig entre el 50 % i el 75 %; sis punts més del 75 %.  
  
Es consideraran persones migrants o d'origen migrant aquelles que tinguen o hagen tingut la nacionalitat d'un país diferent a Espanya, així com els seus descendents en primer grau. Aquesta circumstància s'acreditarà mitjançant la presentació de documentació amb validesa oficial expedida per les autoritats públiques competents.  
- Percentatge de dones: un punt entre el 30 % i el 40 %; tres punts més del 40 % i fins al 60 %; quatre punts i mig més del 60 % i fins al 80 %; sis punts més del 80 %.  
S'acreditarà mitjançant la presentació de documentació amb validesa oficial expedida per les autoritats públiques competents.  
5. La valoració de les sol·licituds per al servei d'informació, primer assessorament i orientació a les víctimes de situacions discriminatòries i delictes d'odi s'efectuarà atenent els següents criteris de selecció i valoració:  
a) Experiència acreditada en la prestació de serveis d'informació, orientació i assessorament a algun dels següents col·lectius de la diversitat: persones amb diversitat funcional, persones migrants o d'origen migrant i refugiades, poble gitano, LGTBI, persones amb malalties que causen estigma social o amb físic no normatiu, persones sense llar o en situació de pobresa, minories religioses i minories lingüístiques en l'àmbit de la Comunitat Valenciana. Aquest apartat es valorarà amb un màxim de vint punts, a raó de dos punts per any acreditat.  
  
Aquesta experiència s'acreditarà mitjançant la presentació de resolucions d'administracions públiques en què s'adjudiquen subvencions, concerts o contractes públics a l'entitat per al desenvolupament de programes d'informació, orientació i assessorament a col·lectius de la diversitat. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos, per a obtindre els dos punts corresponents.  
b) Experiència acreditada en el desenvolupament de programes de promoció de la igualtat de tracte, la no-discriminació i la prevenció de delictes d'odi. Aquest apartat es valorarà amb un màxim de vint punts, a raó de quatre punts per any acreditat.  
Aquesta experiència s'acreditarà mitjançant la presentació de resolucions d'administracions públiques en què es concedisquen subvencions, concerts o contractes públics a l'entitat per al desenvolupament de programes de promoció de la igualtat de tracte, la no-discriminació i la prevenció de delictes d'odi. Serà suficient la concessió d'una subvenció en un any per qualsevol administració pública, o la vigència d'un concert o contracte públic durant almenys sis mesos per a obtindre els quatre punts corresponents.  
c) Treball en xarxa amb altres entitats socials del sector. Aquest apartat es valorarà amb un màxim de trenta punts, a raó de tres punts per cada entitat social que avale la proposta presentada per l'entitat sol·licitant certificant la col·laboració desenvolupada amb la mateixa en l'àmbit de la igualtat de tracte, la no-discriminació i la prevenció dels delictes d'odi.  
Aquest suport es formalitzarà en un formulari específic, annex a la sol·licitud, signat digitalment per la persona representant legal de l'entitat avaladora, que haurà d'estar inscrita en el Registre general de titulars d'activitats de serveis i centres de serveis socials de la Comunitat Valenciana i acreditar una experiència mínima de tres anys en el desenvolupament de programes de promoció de la igualtat de tracte, la no-discriminació i la prevenció de delictes d'odi, a través de la presentació de resolucions de concessió de subvencions, concerts o contractes públics, tal com s'ha establit en els apartats anteriors. Cada entitat només podrà avalar una sol·licitud per província; en cas de concurrència d'avals, prevaldrà l'aval signat en data (dia i hora) posterior. A l'efecte d'aquesta convocatòria, les entitats sol·licitants no podran ser avaladores.  
  
d) Adequació del personal que desenvoluparà el servei: experiència professional i especialització, inclusió de dones i de persones pertanyents a col·lectius de la diversitat en la plantilla. Aquest apartat es valora fins a trenta punts, segons els criteris següents:  
Percentatge de personal amb un mínim de dos anys d'experiència en el sector de l'atenció a col·lectius de la diversitat: dos punts per damunt d'un terç i fins al 50 %; quatre punts més del 50 % i fins al 75 %; sis punts més del 75 %.  
S'acreditarà mitjançant la certificació d'entitats i empreses que hagen desenvolupat els programes subvencionats, contractats o concertats per les administracions públiques en l'atenció als col·lectius de la diversitat indicats en l'apartat a anterior i que hagen tingut contractat per a la seua execució al personal professional que forma part de la plantilla prevista amb la qual comptaria el servei.  
Persones amb titulació de postgrau en matèria de drets humans, igualtat de tracte, no-discriminació o prevenció dels delictes d'odi: un punt per persona fins a un màxim de sis punts.  
S'acreditarà mitjançant la presentació de la titulació universitària oficial de màster o doctorat, acompanyada per la certificació acadèmica personal en la qual conste el programa d'estudis completat.  
- Persones amb un grau de discapacitat reconegut del 33 % o superior, persones migrants, persones trans i persones beneficiàries de la renda valenciana d'inclusió: dos punts per persona fins a un màxim de dotze punts.  
S'acreditarà mitjançant la presentació de documentació amb validesa oficial expedida per les autoritats públiques competents.  
- Percentatge de dones: un punt entre el 30 % i el 40 %; tres punts més del 40 % i fins al 60 %; quatre punts i mig més del 60 % i fins al 80 %; sis punts més del 80 %.  
S'acreditarà mitjançant la presentació de documentació amb validesa oficial expedida per les autoritats públiques competents.  
6. La puntuació mínima per a accedir al règim d'acció concertada s'estableix en cinquanta punts, d'acord amb els referits criteris de selecció.  
7. En cas de produir-se un empat de puntuació per part de dues entitats, s'atorgarà preferència a la que haja obtingut més puntuació en l'apartat b del barem aplicable a cada un dels serveis la gestió dels quals s'ofereix a concertar d'aquest article i, en cas de persistir l'empat, a la que haja obtingut més puntuació en l'apartat d del barem esmentat. En cas de persistir, es prendrà com a criteri de desempat la data (dia i hora) de la presentació de la sol·licitud i tindrà prioritat la presentada amb més antelació.  
  
Article 11. Comissió d'Avaluació  
1. Per a l'avaluació del procediment d'acció concertada que estableix aquesta convocatòria, es crea una comissió d'avaluació, que estarà integrada per les persones següents:  
a) La persona titular de la Subdirecció General d'Igualtat en la Diversitat, o la persona en qui delegue, que ocuparà la presidència.  
b) Set vocalies:  
Tres persones que ocupen una prefectura de servei de la direcció general amb competències en igualtat en la diversitat, o persones en les quals deleguen.  
- Una persona designada per cadascuna de les direccions territorials d'Igualtat i Polítiques Inclusives, amb rang mínim de prefectura de secció.  
- Un tècnic o tècnica de la direcció general amb competències en igualtat en la diversitat, que actuarà com a secretària de la comissió.  
2. La Comissió d'Avaluació exercirà les seues funcions, per a la qual cosa actuarà com a òrgan col·legiat i alçarà acta de les reunions, de conformitat amb el que preveu la legislació de règim jurídic del sector públic.  
  
Article 12. Proposta de resolució  
1. La Comissió d'Avaluació, després de l'oportuna comprovació de tot el que s'ha instruït referent a tots els expedients de sol·licitud, així com del compliment dels requisits establits per la normativa aplicable, elaborarà una llista ordenada d'entitats participants en el procediment de selecció, que han acreditat l'experiència mínima i els requisits exigits, amb la seua puntuació en el procediment de selecció, d'acord amb els criteris de valoració que es desenvolupen i ponderen en aquesta convocatòria.  
2. A més de les puntuacions, es tindran en compte les restriccions establides en els annexos corresponents a cada servei.  
3. Basant-se en aquesta llista, s'elaborarà la proposta de resolució, que s'ha de remetre a la persona titular de la direcció general amb competències en matèria d'igualtat en la diversitat, en la qual s'hauran de determinar els serveis que es concertaran amb cada entitat d'iniciativa social.  
4. En la mateixa proposta de resolució es deixarà constància de les sol·licituds que han sigut inadmeses i el motiu, així com de les desistides, i els serveis oferits per entitats d'iniciativa social que és procedent denegar per les causes següents: per no complir requisits, per no haver superat la puntuació mínima establida en la convocatòria o per estar imposada per la limitació de crèdits pressupostaris.  
  
  
CAPÍTOL IV  
Finalització del procediment de selecció  
  
Article 13. Resolució de concessió   
1. La persona titular de la direcció general amb competències en matèria d'igualtat en la diversitat, per delegació de la persona titular de la conselleria competent en matèria de serveis socials, a proposta de la Comissió d'Avaluació, i tenint en compte les disponibilitats pressupostàries existents, resoldrà sobre la concessió o denegació dels concerts socials en un termini màxim de sis mesos des de la publicació de la convocatòria pública en el Diari Oficial de la Generalitat Valenciana.  
  
2. Transcorregut el termini establit en l'apartat anterior sense haver-se dictat i publicat la resolució expressa, hauran d'entendre's desestimades les sol·licituds formulades per les entitats participants en el procediment de concertació per silenci administratiu, d'acord amb el que estableix l'article 25 de la Llei 39/2015, d'1 d'octubre, del procediment administratiu comú de les administracions públiques, sense perjudici que subsistisca l'obligació legal de l'Administració de resoldre expressament.  
3. La resolució de concessió especificarà, respecte de les entitats d'iniciativa social que no acrediten el requisit de disposar d'un certificat de qualitat del centre o servei concertat, la seua obligació de sotmetre's, en el termini màxim de dos anys a comptar de la data de formalització del concert, a l'avaluació de qualitat del servei i presentar un certificat de qualitat homologat per alguna entitat acreditada en matèria d'avaluació, i l'Administració podrà procedir a l'extinció del concert si no es compleix amb aquesta obligació en el termini establit, segons el que determina la disposició transitòria cinquena del Decret 181/2017.  
4. Així mateix, especificarà els requisits que, segons l'article 5 d'aquesta convocatòria, hauran de complir abans de la formalització del concert.  
  
Article 14. Efectes del concert  
1. Els efectes econòmics del concert es produiran a partir la data de la posada a la disposició de la conselleria concertant del servei, que haurà de produir-se en la data indicada en la resolució de concessió.  
2. La quantia màxima del concert es determinarà, per a cada servei, prenent en consideració el mòdul econòmic aplicable i el període de prestació del servei.  
  
Article 15. Publicació de la resolució  
1. La resolució que es dicte de concessió i denegació de concerts posa fi al procediment de selecció, i serà objecte de publicació en el Diari Oficial de la Generalitat Valenciana, publicació que tindrà els efectes de la notificació a les entitats interessades, segons el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Article 16. Recursos  
La resolució posa fi a la via administrativa i contra aquesta es podrà interposar un recurs potestatiu de reposició en el termini d'un mes a comptar des de l'endemà de la seua publicació o bé, directament, un recurs contenciós administratiu, en el termini de dos mesos a comptar des de l'endemà d'aquesta publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que se'n puga interposar qualsevol altre que estime pertinent.  
  
  
CAPÍTOL V  
Formalització dels concerts  
  
Article 17. Condicions prèvies a la formalització  
1. Amb caràcter previ a la subscripció del concert social, l'entitat haurà d'aportar:  
a) Contracte d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries. En cas de serveis de nova creació, contracte de la prima d'assegurança amb efectes, com a mínim, de la data d'inici del servei.  
b) Autorització a la conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de Seguretat Social; moment des del qual queda l'entitat subjecta a verificacions periòdiques d'aquestes obligacions per l'administració concertant, si no s'haguera subscrit en el moment de la sol·licitud.  
c) Còpia dels contractes de treball, laborals o mercantils, corresponents a la plantilla del servei. Almenys la meitat d'aquests han de ser de caràcter indefinit.  
En cas de no coincidir alguna persona amb la llista presentada en el formulari de la sol·licitud, s'ha d'aportar la documentació relativa a aquesta. La persona substituta, o el conjunt d'elles, no podran tindre menys puntuació, segons el que estableix en l'article 10, que les que substituïsquen.  
d) Documentació relativa, en el seu cas, a l'espai físic en el qual es desenvoluparà en el servei, específicament la indicada en els apartats l) i m) de l'article 8.  
  
Article 18. Formalització del concert social  
1. Els concerts socials, producte dels acords d'acció concertada, s'han de formalitzar en un document administratiu, d'acord amb el model fixat com a annex VII, dins del termini de trenta dies, a comptar des de l'endemà de la publicació de la resolució de concessió.  
2. En el document de concert indicat es faran constar de manera expressa els drets i les obligacions de les parts, la tipologia dels serveis concertats, el règim econòmic (finançament per part de l'Administració, import del mòdul o mòduls econòmics, forma de pagament, duració, possibilitat de pròrrogues) i causes d'extinció d'aquest.  
Així mateix, haurà de deixar constància del requisit de certificació de qualitat, en els termes que preveu la disposició transitòria cinquena del Decret 181/2017.  
3. El concert social serà subscrit, en representació de l'administració concertant, per la persona titular de la direcció general amb competències en matèria d'igualtat en la diversitat, com a òrgan facultat per a resoldre el procediment de concertació.  
Una vegada formalitzat, s'anotarà d'ofici en la corresponent secció del registre d'entitats, centres i serveis de serveis socials.  
4. El document administratiu en el qual es formalitze el concert social podrà elevar-se a escriptura pública quan ho sol·licite l'entitat titular del servei concertat, cas en què aniran a càrrec seu les despeses derivades de l'atorgament.  
  
  
TÍTOL III  
Finançament de l'acció concertada  
  
Article 19. Mòduls econòmics. Càlcul de l'import de l'anualitat del concert social  
El finançament dels serveis concertats per la Generalitat a què es refereix aquesta convocatòria s'efectuarà d'acord amb els mòduls econòmics fixats per a cada servei en el seu corresponent annex.  
Els mòduls econòmics suposen la retribució màxima que ha d'abonar l'Administració per la gestió del servei que ofereix l'entitat concertant, i no constituiran la retribució definitiva si les despeses finançables i imputades al programa per aquesta gestió són inferiors. En aquest últim supòsit l'entitat tindrà l'obligació de reembossar la compensació excessiva rebuda. La periodicitat en la qual l'entitat haurà d'acreditar la no existència de beneficis és la següent:  
- Entre l'inici del concert i el 31 de desembre de 2022.  
- Entre l'1 de gener de 2023 i el 31 de desembre de 2024.  
- Entre l'1 de gener de 2025 i la finalització del concert.  
  
Article 20. Prohibició de cobrament a persones usuàries  
El servei concertat no podrà cobrar a les persones usuàries cap quantitat suplementària per qualsevol prestació que haja de ser atesa en virtut del concert, la qual cosa serà motiu o causa de resolució del concert.  
  
Article 21. Justificació de la prestació del servei  
Les entitats signants dels concerts estaran obligades a justificar la prestació del servei i el compliment de les obligacions derivades del concert per al seu abonament.  
A aquest efecte, hauran de presentar en la direcció general amb competències en matèria d'igualtat en la diversitat, amb caràcter mensual, en els cinc primers dies hàbils del mes següent, per via telemàtica o mitjans electrònics, la documentació que per a això s'indica en l'annex corresponent.  
  
Article 22. Pagament del cost del concert social  
1. La conselleria competent en matèria de serveis socials tramitarà mensualment l'ordre de pagament del cost del concert social per servei concertat, d'acord amb els mòduls econòmics fixats en el corresponent annex de la convocatòria, i el document de formalització del concert.  
  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat.  
3. Quan així es preveja en la Llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de manera anticipada segons l'import corresponent, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si és el cas, de reintegrament de l'import indegudament percebut.  
  
  
Article 23. Comprovació i control de la despesa  
1. La direcció general amb competències en igualtat en la diversitat comprovarà la veracitat de les dades aportades i si existeix alguna incidència o reclamació relativa a l'atenció a les persones  
2. L'entitat haurà de remetre per via telemàtica, abans del 31 de gener de l'exercici següent, a la direcció general competent en matèria d'igualtat en la diversitat, una memòria de les actuacions realitzades i del compliment de les condicions que es fixen en els annexos corresponents.  
Després de la comprovació del contingut de la memòria econòmica, de conformitat amb el que estableix l'article 87.2.g de la Llei 3/2020, de 30 de desembre, de la Generalitat, de mesures fiscals, de gestió administrativa i financera i d'organització de la Generalitat 2021, en relació amb l'article 22 del Decret 181/2017, si és el cas, i amb la periodicitat ja indicada, la direcció general amb competències en igualtat en la diversitat requerirà el reembossament de qualsevol compensació excessiva rebuda.  
3. Es consideren, essencialment, despeses atribuïbles a les quanties pagades pel concert social les següents:  
- Retribucions i despeses de personal del servei: salaris bruts, quotes de la Seguretat Social a càrrec de l'empresa i altres costos salarials com pagues extraordinàries, etc., reportades durant el període del concert.  
- Arrendament de locals en els quals es desenvolupe el servei.  
- Subministraments dels locals: aigua, electricitat, gas, telefonia, etc.  
- Despeses d'equipament i mobiliari necessàries per al desenvolupament del servei, tant de despatx, escolar, com per a l'activitat grupal. En aquest cas, cada equipament o mobiliari haurà d'estar associat a un o una professional, a una persona usuària o ser necessari per a una acció permanent del servei. Tot l'equipament i mobiliari comprat haurà d'utilitzar-se exclusivament per al funcionament del servei.  
- Despeses de reparació, obres menors d'adequació d'espais, manteniment i conservació de béns necessaris per al desenvolupament del servei.  
- Despeses de locomoció i dietes, tant del personal professional com de les persones usuàries del servei, quan siga necessari. Les quanties d'aquestes s'ajustaran, per analogia, al que estableix el Decret 24/1997, d'11 de febrer, del Consell.  
- Despeses de subministraments a través de rènting: informàtica, impressió, etc.  
- Despeses de material d'oficina.  
- Despeses de material específic per al desenvolupament del servei.  
- Despeses necessàries per a la difusió i publicitat del servei.  
- Despeses vinculades a activitats organitzades dins de la programació del servei.  
- Despeses d'assessoria fiscal, laboral o comptable.  
- Despeses derivades de la petició de préstecs o pòlisses de crèdit necessàries per a disposar de suficient liquiditat per al compliment dels pagaments corresponents a la prestació del servei: cost d'avals i interessos bancaris.  
- Assegurances dels espais i les activitats vinculades al servei.  
- Despeses de gestió administrativa realitzada per l'entitat, fins a un màxim del 5 % del total.  
4. L'entitat titular del servei està obligada a conservar les factures i els documents justificants de les despeses, per un període de quatre anys, per al control econòmic i financer.  
  
  
TÍTOL IV  
Execució dels concerts  
  
Article 24. Obligacions de l'administració concertant  
Constitueixen obligacions de la Vicepresidència i Conselleria d'Igualtat i Polítiques Inclusives, com a administració concertant, les següents:  
a) Abonar a l'entitat titular del servei concertat, mensualment, l'import del concert segons el mòdul econòmic fixat en el corresponent annex i en el document de formalització del concert social.  
  
b) Comunicar a l'entitat concertada, amb la suficient antelació, qualsevol circumstància que afecte les condicions del concert subscrit.  
  
c) Dictar les directrius tècniques i instruccions necessàries per al desenvolupament de l'activitat i assegurar la qualitat del servei.  
  
Article 25. Obligacions de l'entitat titular dels serveis concertats  
  
Sense perjudici de les obligacions establides en les normes aplicables, són obligacions de les entitats titulars dels serveis concertats les següents obligacions específiques a conseqüència de l'acord d'acció concertada i formalització del concert:  
a) Admetre o atendre en el servei les persones usuàries segons indica l'annex corresponent.  
b) Mantindre els requisits i les ràtios de personal en relació amb les prestacions i el nombre de persones ateses, segons es determina en la tipologia de cada recurs i en els annexos corresponents, durant el període de vigència del concert.  
c) Prestar el servei gratuïtament a les persones usuàries, de manera que no pot ser percebuda cap quantitat que, directament o indirectament, supose una contrapartida econòmica pels serveis objecte del concert, excepte, si és el cas, per serveis complementaris, sempre que estiguen autoritzats.  
d) Fer constar en la seua documentació i en la seua publicitat, al costat de la denominació de l'entitat, la condició de servei concertat, integrat en el Sistema Públic Valencià de Serveis Socials.  
A aquest efecte, d'acord amb la disposició addicional novena del Decret 181/2017, hauran de fer constar en la seua documentació i en la seua publicitat la condició de servei concertat en el termini màxim de quinze dies des de la formalització del concert social.  
e) Complir, en tot moment, les condicions tècniques a les quals se subjecta el concert i mantindre els nivells de qualitat en la prestació assistencial.  
f) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que pogueren presentar les persones usuàries.  
g) Complir i seguir les instruccions i directrius tècniques que formulen els òrgans competents de la conselleria per al desenvolupament de l'activitat i garantir l'adequada prestació del servei.  
2. L'entitat concertant té les següents condicions tècniques obligatòries:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del servei, així com les contingències derivades de lesió o defunció d'aquest personal i les persones usuàries en cas d'accident o a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sempre que no es contradiga el que disposa la normativa que regula el contracte d'assegurança i sense que existisca limitació per anualitat d'assegurança.  
b) Desenvolupar les actuacions de control i seguiment de les actuacions concertades amb la finalitat de garantir en tot moment la qualitat del servei.  
c) Complir amb el deure de confidencialitat respecte de les característiques i la identitat de les persones usuàries davant de tercers, segons estableix la normativa vigent de protecció de dades de caràcter personal.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda en el servei.  
A aquest efecte, la unitat administrativa competent de l'administració concertant és el servei corresponent de la direcció general amb competències en igualtat en la diversitat.  
e) Tindre, a l'inici del servei, la titularitat de l'espai físic en el qual es presta el servei o la disponibilitat per qualsevol títol jurídic vàlid, així com l'autorització de l'entitat persona titular del local per a prestar el servei. S'exceptua d'aquesta condició tècnica obligatòria el nou servei de l'Espai de la Memòria LGTBI, en el qual l'immoble és propietat de la Generalitat.  
f) Acreditar l'autorització municipal per al desenvolupament de l'activitat en l'espai físic concret, quan no es tracte de la cessió d'ús d'un immoble de titularitat pública. En aquest últim cas, certificació de l'autorització o cessió d'ús, expedida per la titularitat de l'immoble.  
  
3. Igualment, les entitats estan obligades a complir amb la legislació laboral vigent i les obligacions que comporta el conveni col·lectiu determinat en l'annex corresponent.  
4. Així mateix, estan obligades a facilitar la funció inspectora per part dels serveis d'inspecció de serveis socials i assumir les actuacions de control financer que corresponga a la Intervenció General de la Generalitat.  
  
Article 26. Qualitat dels serveis: actuacions de control i seguiment  
  
1. En virtut de l'acord d'acció concertada, amb la finalitat de garantir en tot moment l'atenció i la qualitat del servei durant el període d'execució del concert, caldrà:  
a) Elaborar un programa individualitzat d'atenció a cada persona usuària, amb la seua valoració i el seguiment per l'equip professional del servei, quan siga procedent.  
b) Disposar, per part dels serveis, d'un sistema d'obtenció periòdica de la satisfacció de les persones usuàries respecte de l'atenció rebuda.  
  
c) Disposar d'una avaluació dels resultats i serveis prestats.  
  
2. Per a això, s'estableixen, com a obligacions i exigències a les entitats titulars dels serveis concertats, les actuacions següents:  
  
a) Elaborar, en el termini d'un mes des de l'accés al servei, un programa individualitzat d'atenció i seguiment de les persones usuàries, quan siga procedent.  
Aquest programa s'haurà de comunicar a la persona usuària o a la seua representant legal.  
b) Sotmetre anualment el servei a la valoració de les persones usuàries.  
c) Al final de l'exercici, l'entitat haurà d'omplir la memòria justificativa de l'actuació amb el resum de les persones ateses, els programes i les activitats desenvolupades, segons el que estableix el corresponent annex.  
  
Article 27. Contractació d'activitats accessòries amb tercers  
1. S'estableixen com a activitats que, pel caràcter accessori que tenen, poden contractar-se amb tercers:  
a) Servei de transport, neteja o anàloga consideració.  
b) Aquelles activitats que corresponguen a prestació de serveis professionals, que no requerisquen exclusivitat o que tinguen naturalesa de serveis generals, que siguen necessaris per a cobrir les necessitats d'atenció integral o execució del servei.  
2. L'entitat podrà contractar amb tercers un percentatge màxim del 40 % de l'import total del cost de concert. En aquest percentatge, sempre quedaran excloses les despeses necessàries en matèria de subministraments, cost de serveis d'aigua, telèfon, calefacció i altres consumibles.  
3. Els contractistes quedaran obligats només davant de l'entitat titular del servei concertat, que assumirà la total responsabilitat de l'execució i de la prestació del servei davant de l'Administració.  
4. A l'efecte del que preveu l'apartat anterior, l'entitat titular del servei concertat serà responsable que en l'execució de l'activitat accessòria contractada amb tercers es respecten els límits que s'establisquen en la normativa de concerts socials quant a la naturalesa i quantia màxima, i els contractistes estaran subjectes igualment al deure de col·laboració previst en l'apartat següent.  
5. En tot moment, durant el període de vigència del concert, l'Administració podrà requerir la informació econòmica, financera, laboral o de qualsevol tipus justificativa de les contractacions d'activitats accessòries, a fi de garantir que no se supera el percentatge esmentat.  
  
  
Article 28. Resolució de conflictes  
1. Les qüestions litigioses derivades de l'aplicació del règim d'acció concertada i, en concret, de les obligacions assenyalades a l'entitat titular dels serveis concertats, seran resoltes per l'administració competent sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
2. A l'efecte del que disposa l'apartat anterior, la persona titular de la direcció general amb competències en igualtat en la diversitat és l'òrgan competent per a interpretar els concerts socials, resoldre els dubtes que oferisca el seu compliment, així com acordar la seua resolució i determinar els efectes d'aquesta.  
3. Contra els actes que dicte l'òrgan mencionat durant l'execució del concert, que no posen fi a la via administrativa, es pot interposar el recurs d'alçada davant de l'òrgan superior jeràrquic del que els va dictar, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Article 29. Inspecció i control ordinari  
La Vicepresidència i Conselleria d'Igualtat i Polítiques Inclusives podrà inspeccionar els serveis concertats quan ho estime convenient per a comprovar-ne el bon funcionament.  
  
  
Títol V  
Concertació de serveis addicionals i modificació   
i revisió dels concerts  
  
Article 30. Concertació de serveis addicionals  
1. Les entitats d'iniciativa social que es troben en alguna de les situacions descrites en l'article 37 del Decret 181/2017 podran sol·licitar, durant el primer semestre de l'any, la concertació de serveis compresos en l'objecte d'aquesta convocatòria. Els terminis, els procediments i les condicions per a formular i resoldre aquestes sol·licituds seran els que estableix el títol VIII del Decret 181/2017 i, subsidiàriament, els que recull aquesta convocatòria.  
2. Durant el termini de vigència d'aquesta convocatòria, l'òrgan facultat per a resoldre el procediment de concertació podrà, així mateix, si hi ha crèdit adequat i suficient per a fer-ho i les necessitats del servei ho justifiquen:  
a) Concertar, sense necessitat d'una nova sol·licitud, els serveis que, malgrat haver obtingut la puntuació mínima en el procediment de valoració dels expedients, hagen quedat exclosos per falta de crèdit pressupostari, seguint l'ordre de prelació resultant del procediment de selecció, prèvia comprovació que l'entitat continua reunint els requisits preceptius.  
b) Obrir un nou termini de presentació de sol·licituds a l'empara d'aquesta convocatòria per a concertar tant els serveis que hagen quedat deserts per falta de sol·licituds adequades o per extinció, com aquells altres compresos en l'objecte de la convocatòria que requerisca per a atendre necessitats sobrevingudes.  
3. Els acords d'acció concertada, en els supòsits recollits en els dos apartats anteriors, se sotmetran a la resta de disposicions d'aquesta convocatòria. La duració no podrà prolongar-se més enllà del termini fixat per a tots els concerts subscrits a l'empara d'aquesta convocatòria, però seran prorrogables pel mateix temps i en les mateixes condicions que aquests concerts.  
  
Article 31. Modificació dels concerts  
Els concerts acordats a l'empara d'aquesta convocatòria seran modificables d'acord amb el que disposen els articles 31 i 32 del Decret 181/2017. A més, de manera específica, la direcció general competent en igualtat en la diversitat determinarà si la demanda social justifica l'increment o la reducció del nombre de prestacions, atenent, entre altres paràmetres, l'existència de llista d'espera o la discrepància entre les prestacions previstes i les efectivament requerides, a la vista de la documentació justificativa.  
  
Article 32. Revisió i modificació de les condicions tècniques i econòmiques  
La revisió i modificació de les condicions tècniques i econòmiques dels concerts se subjectarà al que disposa l'article 33 del Decret 181/2017, amb les següents especificacions: la revisió dels mòduls econòmics requerirà un estudi previ de la direcció general competent en matèria d'igualtat en la diversitat que determine que els costos variables, fixos i permanents de prestació del servei són inferiors o superiors a les contraprestacions econòmiques rebudes. Els mòduls es fixaran en una quantia que, dins de les disponibilitats pressupostàries, permeta restablir l'equilibri entre costos i contraprestacions.  
  
  
  
  
ANNEX II  
Servei de millora socioeducativa dirigit a la infancia, adolescència i joventut gitana: Kumpania  
  
1. Definició i objecte  
1. Kumpania és un servei social especialitzat en la infància, adolescència i joventut gitana, el seu entorn social i familiar, que, intervenint en aquells factors que determinen la desigualtat de condicions i resultats en les quals es troba l'alumnat gitano en el sistema educatiu respecte de la població majoritària, els procura els mitjans necessaris per al desenvolupament de les seues capacitats, l'èxit en els seus estudis i les condicions necessàries per a la lliure elecció del seu itinerari professional.  
  
2. El servei es presta a través de tres programes diferenciats, però amb un nexe comú: l'acompanyament a la infància, adolescència i joventut gitana, així com al seu entorn social i comunitari, al llarg de la seua trajectòria formativa.  
  
2. Programes que ofereix el servei i que són objecte del concert  
Per a aconseguir els seus objectius el servei es diversifica en tres programes segons el perfil de les persones usuàries.  
Impulsa Kumpania  
Programa dirigit a la infància i adolescència gitana, així com el seu entorn social i familiar. Intervé en els factors estructurals, conjunturals i culturals que els afecten fomentant l'escolarització primerenca, afavorint l'adquisició d'hàbits d'estudi i acompanyant al llarg del procés d'escolarització, durant l'Educació Primària, i especialment en la transició a l'Educació Secundària Obligatòria, tant a l'alumnat com a les seues famílies.  
  
Kumpania  
Programa dirigit a la infància, adolescència i joventut gitana, el seu entorn social i familiar, per a millorar la seua situació socioeducativa, amb l'objectiu de graduar en l'Educació Secundària Obligatòria i afavorir la continuació en estudis postobligatoris.  
  
KumpaniaPrograma dirigit a la població gitana, especialment joventut gitana, que estiga cursant estudis postobligatoris o que tinga per objectiu accedir a aquests a través de les corresponents proves d'accés.  
  
2.1. Impulsa Kumpania  
2.1.1. Objecte  
1. Constitueix l'objecte del concert la prestació d'un servei social especialitzat i individualitzat dirigit a la infància i adolescència gitana, així com en el seu entorn social i familiar, per tal d'incidir en les circumstàncies que condicionen, des de la infància, una escolarització i uns resultats acadèmics igualitaris respecte a la població majoritària, de manera que es propicie la finalització dels estudis obligatoris i la posterior continuïtat d'un itinerari formatiu o professional: Impulsa Kumpania.  
2. Aquest servei s'integra en la Xarxa Pública Valenciana de Serveis Socials.  
3. D'acord amb les disponibilitats pressupostàries existents, les necessitats d'atenció social i la distribució geogràfica de la població gitana, constitueix l'objecte específic de la convocatòria la concertació del servei a través de catorze programes d'un mínim de dotze persones usuàries que cursen primària o secundària més cinc famílies i els seues fills i filles en edat d'educació infantil.  
Dels catorze programes, un estarà situat en el Barri de la Coma (Paterna) i un altre en el Barri del Cementeri (Alacant), que acolliran a les persones usuàries que formen part dels programes Kumpania de dotze places que s'estan desenvolupant actualment.  
Per als dotze programes restants, les entitats que es presenten per a la seua gestió indicaran el municipi i, si és el cas, la zona o barri d'ubicació. En el cas dels municipis i barris relacionats en el punt 3, la zona d'actuació indicada haurà d'estar inclosa en el conjunt de barris que s'assenyalen per a cada municipi.  
Per a l'adjudicació dels dotze programes, a més de l'ordenació per puntuació, es tindran en compte les següents restriccions quant a la distribució territorial:  
- A la província de Castelló, el municipi de Castelló de la Plana comptarà com a mínim amb un programa.  
- La província d'Alacant comptarà amb almenys cinc programes, com a mínim un dels quals en el municipi d'Alacant i un altre en el municipi d'Elx.  
- La província de València comptarà amb almenys tres programes, i com a mínim un dels quals estarà al municipi de València.  
En els casos dels municipis d'Elx, Alacant, València i Castelló de la Plana, el màxim, si hi ha propostes d'altres municipis, serà de dos programes.  
  
Si existiren propostes per a implantar el programa en altres municipis, el màxim per a cadascun serà d'un programa. En aquests casos, independentment de la puntuació, per a l'adjudicació se seguirà l'ordre de preferència establit en el punt 3.  
  
4. Les persones usuàries del programa seran, d'una banda, les famílies amb xiquetes i xiquets gitanos en edat d'Educació Infantil. D'altra banda, les xiquetes, xiquets i adolescents gitanos i gitanes, així com les seues famílies, que estiguen cursant Educació Primària o Educació Secundària Obligatòria, i que, a més:  
- Manifesten la seua conformitat, conjuntament amb la seua família, d'accedir al programa i accepten les condicions d'accés i manteniment en aquest mitjançant un compromís.  
- Que residisquen o estiguen matriculades en centres educatius en el municipi i barri al qual s'adscriu el programa, o, en un altre barri connex, territorialment o comunitàriament, a aquest.  
Les entitats procediran a seleccionar, d'entre aquelles persones que hagen sol·licitat la intervenció, les candidatures que segons criteris objectius siguen més coincidents amb l'objecte del programa, procurant una distribució per sexes com més paritària siga possible i tenint en compte criteris de distribució per edat convenients al desenvolupament del programa.  
5. En el moment de l'adjudicació, a més de l'ordenació per puntuació, es tindran en compte les restriccions anteriorment assenyalades.  
  
6. Una vegada adjudicat i formalitzat el concert, els dos primers mesos l'entitat els dedicarà a l'estudi i identificació dels factors estructurals, conjunturals i culturals que condicionen positivament i negativament l'escolarització en el barri o municipi d'actuació del programa; a dissenyar el pla d'intervenció, establir els protocols de coordinació adequats amb els serveis existents en el mateix àmbit territorial, i a la selecció de les persones usuàries del programa.  
2.1.2 Prestacions  
El servei consistirà en una intervenció integral centrada en l'atenció socioeducativa de les persones beneficiàries del programa que, al seu torn, se subdivideix en tres subprogrames:  
- Subprograma d'Educació Infantil, que promourà l'escolarització primerenca i durà a terme tallers infantils d'iniciació en les tècniques instrumentals.  
- Subprograma d'Educació Primària, que promourà l'aprenentatge d'hàbits d'estudi, i reforçarà l'adquisició de les tècniques instrumentals i les matèries escolars; les activitats socioeducatives i el treball amb les famílies per a conscienciar de la importància de l'escolarització.  
  
- Subprograma d'Educació Secundària, que procurarà un acompanyament en el procés de canvi de Primària a Secundària, així com en la finalització de l'etapa obligatòria.  
Al voltant d'aquests subprogrames, el servei haurà de contindre almenys les següents prestacions a les persones usuàries  
a) Establiment de plans de treball per àrees susceptibles de personalitzar segons les diferents característiques de l'alumnat. S'elaborarà un itinerari personalitzat per a cada xiqueta, xiquet o adolescent que estiga en el programa, i s'establiran objectius per a aconseguir millores en el seu procés educatiu.  
b) Intervenció i seguiment en el centre educatiu i entrevistes periòdiques amb la direcció, la tutoria i el professorat per a valorar la implicació en el procés educatiu de cada xiqueta, xiquet o adolescent, així com per a atendre les característiques generals i particulars de la població en edat escolar i el seu entorn sociofamiliar.  
c) Intervenció i seguiment amb la família i entrevistes periòdiques per a valorar la implicació en el procés educatiu de cada xiqueta, xiquet o adolescent.  
d) Intervenció i seguiment, si és el cas, amb els serveis socials per a informar sobre el desenvolupament del programa, treballar sobre la situació familiar i l'àmbit comunitari.  
e) Classes de reforç escolar de dilluns a divendres, segons necessitat educativa.  
f) Espais i mitjans materials per a facilitar l'estudi, compensant, en la mesura de les possibilitats, dèficits ambientals o estructurals.  
g) Foment d'hàbits saludables i d'oci educatiu.  
h) Formació en igualtat, interculturalitat i diversitat.  
i) Formació a les famílies sobre criança positiva, bons tractes, criança activa i participació comunitària i educativa, estratègies d'abordatge davant dificultats educatives: com detectar els problemes i com abordar-los.  
j) Sessions individuals i grupals, així com altres activitats específiques amb les famílies amb xiquetes i xiquets en edat d'Educació Infantil per a conscienciar sobre els avantatges de l'escolarització primerenca i nocions bàsiques del desenvolupament evolutiu infantil.  
k) Activitats formatives i recreatives, tant en època escolar com a l'estiu.  
l) Coordinació amb els centres d'educació infantil del barri per a afavorir l'escolarització primerenca de xiquetes i xiquets gitanos.  
m) Tallers amb les famílies i els xiquets i xiquetes en edat d'educació infantil d'iniciació en tècniques instrumentals bàsiques. A aquests tallers podrà incorporar-se alumnat del primer cicle de Primària.  
n) Activitats per a la promoció dels drets de la infància i l'adolescència, sobretot el seu dret a l'educació i accés a aquesta. Xiquets i xiquetes com a subjectes actius de dret, amb necessitats pròpies i drets que atendre.  
Des del moment de l'accés al programa de cada xiquet, xiqueta o adolescent, l'entitat concertada els proporcionarà un pla de treball individualitzat i per àrees, previst en l'apartat a.  
El servei haurà de disposar d'un espai de participació en el qual siguen presents l'entitat, l'equip professional, les persones usuàries i les seues famílies.  
2.1.3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària haurà de disposar per a cada programa d'un equip professional que sume com a mínim sis jornades completes de treball tenint en compte els següents perfils:  
  
a) Una persona professional amb titulació mínima de Grau, Diplomatura o Llicenciatura en Treball Social, Educació Social, Pedagogia o Magisteri, a jornada completa, en qualitat de coordinadora. Exercirà la tasca de coordinació interna i externa del programa. Realitzarà l'orientació educativa i la intervenció establida en els apartats b, c, d i j del punt 2.1.2, de manera conjunta i coordinada amb la persona professional de Psicologia, a través de tutories amb les persones usuàries i les seues famílies, així com de la relació amb els centres educatius.  
b) Una persona professional amb titulació mínima de grau o llicenciatura en Psicologia, a mitja jornada. Exercirà les tasques d'orientació a les persones usuàries i les seues famílies. S'encarregarà de realitzar l'itinerari personalitzat establit en l'apartat a del punt 2.1.2. Durà a terme, de manera conjunta i coordinada amb la persona coordinadora, les intervencions amb les persones usuàries i les seues famílies, que resulten convenients pel seu perfil professional, així com la formació establida en els apartats i i j del punt 2.1.2.  
c) Personal d'intervenció educativa i social. Seran professionals de Grau o Diplomatura en Magisteri o d'altres titulacions universitàries en diverses àrees de coneixement, per a la docència a Primària i Secundària. També es podran incloure professionals amb titulació universitària de Treball Social o Educació Social per a la intervenció comunitària, a més del reforç educatiu.  
S'encarregaran del reforç educatiu en les diferents matèries i dels tallers, segons el que s'estableix en els apartats e i m del punt 2.1.2, així com del contacte amb el professorat dels centres per a establir les prioritats del reforç educatiu. En funció de les necessitats del programa, el perfil professional de l'àmbit social s'ocuparà a més d'aquells aspectes relacionats amb la intervenció comunitària.  
El càlcul d'hores totals contractades anualment serà, com a mínim, 2.952 hores, equivalent a dues jornades laborals completes. Almenys la meitat haurà de contractar-se de manera directa a través de contractes per compte d'altri. La resta podrà contractar-se a través d'un contracte mercantil de serveis.  
Per al reforç educatiu es podrà contractar fins a un màxim del 33 % del total d'hores a estudiants del Grau de Magisteri o d'altres titulacions universitàries en les diverses àrees del coneixement.  
El màxim d'hores contractades per a perfils de titulacions universitàries de Treball Social o Educació Social seran 1.476 hores, equivalent a una jornada completa.  
d) Professionals de suport a les activitats socioeducatives: podran contractar-se amb un mínim de 738 hores equivalent a mitja jornada. Es requerirà almenys titulació de formació professional de grau mitjà de les famílies professionals d'administració i gestió o serveis socioculturals a la comunitat, o activitats físiques o esportives. També podran ser estudiants universitaris d'aquests àmbits del coneixement com ara Treball Social, Educació Social, Pedagogia o Magisteri, Ciències de l'Activitat Física i de l'Esport o altres.  
Les tasques a desenvolupar per aquestes figures seran: planificació, calendarització i execució de les activitats complementàries per a les persones usuàries (apartats g, h, k, m i n del punt 2.1.2, així com suport a l'orientació a les persones usuàries, a la intervenció amb famílies i a la intervenció en els centres educatius. També prestaran el seu suport en la gestió administrativa del programa.  
e) Es flexibilitza la contractació de les dues jornades restants, o el seu equivalent en hores, per a completar les sis jornades completes. Podrà contractar-se, segons la necessitat estimada per l'entitat, complementat fins a la jornada completa el perfil de psicologia, o bé, el de professorat per al reforç educatiu i social, o les figures professionals de suport a les activitats socioeducatives.  
2.2. Kumpania  
2.2.1. Objecte  
1. Constitueix l'objecte del concert la prestació d'un servei social especialitzat i individualitzat dirigit a la infància i adolescència gitana, el seu entorn social i familiar, per a millorar la seua situació socioeducativa, amb l'objectiu de graduar en l'Educació Secundària Obligatòria i afavorir la continuació en estudis postobligatoris: Programa Kumpania.  
  
2. Aquest servei s'integra en la Xarxa Pública Valenciana de Serveis Socials.  
3. D'acord amb les disponibilitats pressupostàries existents, les necessitats d'atenció social i la distribució geogràfica de la població gitana, constitueix l'objecte específic de la convocatòria els serveis corresponents a deu grups de vint-i-quatre persones com a mínim, distribuïts en les següents poblacions i en zones que incloguen algun o alguns dels barris indicats:  
- Dos grups a Elx: Palmerars i Carrús.  
- Dos grups a Castelló de la Plana: Grup Sant Llorenç, Cases de la Breva, Tombatossals i Sant Agustí-Sant Marc.  
- Dos grups a Alacant: Verge del Carme, Joan XXIII, Colònia Requena, 400 Vivendes i Verge del Remei.  
- Dos grups a Paterna-Burjassot: la Coma i 613 vivendes.  
- Dos grups a València: Poblats Marítims-Grau i Poblats de l'Oest.  
  
Les persones usuàries seran xiquetes, xiquets i adolescents gitanes i gitanos, de sis a díhuit anys, que estiguen cursant Educació Primària o Educació Secundària Obligatòria i que a més:  
- Tinguen per objectiu finalitzar els estudis corresponents a cada etapa educativa i es comprometen amb el contingut del programa.  
- Existisca conformitat de la família i aquesta accepte la col·laboració en el programa a través d'un compromís.  
- Que residisquen o estiguen matriculades en centres educatius en els municipis i barris abans indicats o en altres barris connexos, territorialment o comunitàriament, als relacionats.  
- Que accepten les condicions d'accés i manteniment en el programa.  
4. Cada programa comptarà amb la següent distribució per edats i sexe:  
- Tots els grups comptaran amb un mínim del 25 % i un màxim del 60 % de persones usuàries que cursen Educació Primària.  
- Tots els grups la comptaran amb un mínim del 40 % i un màxim del 75 % de persones usuàries que cursen Educació Secundària.  
- Els grups seran mixtos i cap sexe sumarà menys del 40 % del nombre total del grup.  
En cas que en canviar de curs acadèmic s'incomplisca algun requisit de la distribució abans indicada, a conseqüència del canvi de cicle, no es tindrà en compte per a la continuïtat del grup. No obstant això, en els canvis successius del grup sí que haurà de complir-se.  
5. Les persones usuàries dels actuals programes Kumpania (grups de 25) s'integraran en aquests nous programes. Una vegada adjudicat i formalitzat el concert, l'entitat gestora comunicarà a les persones usuàries del servei la nova adjudicació.  
2.2.2. Prestacions  
El servei consistirà en una intervenció integral centrada en l'atenció socioeducativa de les persones beneficiàries del programa. Aquest haurà de contindre almenys les següents accions:  
a) Elaboració d'un itinerari personalitzat per a cada xiqueta, xiquet o adolescent que estiga en el programa, establint objectius per a aconseguir la graduació en l'Educació Secundària Obligatòria.  
b) Intervenció i seguiment en el centre educatiu i entrevistes periòdiques amb la direcció, la tutoria i el professorat per a valorar la implicació en el procés educatiu de cada xiqueta, xiquet o adolescent.  
c) Intervenció i seguiment amb la família i entrevistes periòdiques per a valorar la implicació en el procés educatiu de cada xiqueta, xiquet o adolescent.  
d) Intervenció i seguiment, si és el cas, amb els serveis socials per a informar sobre el desenvolupament del programa, treballar sobre la situació familiar i l'àmbit comunitari.  
e) Classes de reforç escolar de dilluns a divendres, segons necessitat.  
f) Foment d'hàbits saludables i d'oci educatiu.  
g) Formació en igualtat, interculturalitat i diversitat.  
h) Activitats formatives i recreatives, tant en època escolar com a l'estiu.  
i) Formació a les famílies en criança positiva, bons tractes, criança activa i participació comunitària i educativa.  
j) Orientació cap a l'elecció d'estudis postobligatoris i el món laboral.  
Des del moment de l'accés al programa de cada xiquet, xiqueta o adolescent, l'entitat concertada elaborarà un pla de treball individualitzat d'atenció i seguiment, on constaran totes les dades, intervencions, informes i objectius d'actuació, d'acord amb el que s'estableix en l'apartat a.  
El servei haurà de disposar d'un espai de participació en el qual siguen presents l'entitat, l'equip professional, les persones usuàries i les seues famílies.  
2.2.3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària haurà de disposar d'un equip professional que sume com a mínim set jornades completes de treball tenint en compte els següents perfils:  
a) Una persona professional amb titulació mínima de Grau, Llicenciatura o Diplomatura en Treball Social, Educació Social, Pedagogia o Magisteri, a jornada completa en qualitat de coordinadora. Exercirà la tasca de coordinació, interna i externa del programa. Realitzarà l'orientació educativa i la mediació establida en els apartats b, c, d i j del punt 2.2.2, de manera conjunta i coordinada amb la personal professional de Psicologia, a través de tutories amb les persones usuàries i les seues famílies, així com de la relació amb els centres educatius.  
b) Una persona professional amb titulació mínima de Grau o Llicenciatura en Psicologia, a jornada completa. Exercirà les tasques d'atenció i orientació a les persones usuàries i les seues famílies. Realitzarà l'itinerari personalitzat establit en l'apartat a del punt 2.2.2 Durà a terme, de manera conjunta i coordinada amb la coordinadora, les intervencions amb les persones usuàries i les seues famílies, que resulten convenients pel seu perfil professional, així com la formació establida en l'apartat i del punt 2.2.2  
c) Professorat de reforç educatiu. Seran professionals amb Grau o Diplomatura en Magisteri i d'altres titulacions universitàries en diverses àrees de coneixement, tant per a la docència vinculada a Primària com a Secundària.  
Faran tasques de reforç educatiu en les diferents matèries, segons el que s'estableix en l'apartat e del punt 2.2.2, així com la relació i seguiment amb el professorat dels centres per a establir les prioritats del reforç educatiu.  
El càlcul d'hores totals contractades anualment serà, com a mínim, 2.952 hores, equivalent a dues jornades laborals completes. Almenys la meitat haurà de contractar-se de manera directa a través de contractes per compte d'altri. La resta podrà contractar-se a través d'un contracte mercantil de serveis.  
Per al reforç educatiu de Primària, es podrà contractar fins a un màxim del 33 % del total d'hores a estudiants del Grau de Magisteri o d'altres titulacions universitàries en les diverses àrees del coneixement.  
  
d) Professionals de suport a les activitats socioeducatives. Podran contractar-se com a mínim, 2.952 hores, equivalent a dues jornades laborals completes. Es requerirà almenys titulació de formació professional de grau mitjà de les famílies professionals d'administració i gestió o serveis socioculturals a la comunitat, o activitats físiques o esportives. També podran ser estudiants universitaris d'aquestes àrees de coneixement com ara Treball Social, Educació Social, Pedagogia, Magisteri, Ciències de l'Activitat Física i de l'Esport o altres.  
Un màxim de la meitat de les jornades contractades, podrà desenvolupar-se per persones titulades en ESO amb formació complementària (com el certificat del curs de monitor/a d'Activitats de Temps Lliure Educatiu Infantil i Juvenil o acreditació d'un mínim de 20 hores de formació en mediació i intervenció comunitària, per alguna administració pública) o experiència laboral mínima acreditada d'un any en l'àmbit socioeducatiu.  
Les tasques a desenvolupar per aquestes figures seran: planificació, calendarització i execució de les activitats complementàries per a les persones usuàries (apartats f, g i h del punt 2.2.2) així com suport a l'orientació a les persones usuàries, a la intervenció amb famílies i a la intervenció en els centres educatius. A més, també prestaran el seu suport en la gestió administrativa del programa.  
Almenys la meitat haurà de contractar-se de manera directa a través de contractes per compte d'altri. La resta podrà contractar-se a través de serveis.  
e) La jornada que falta, o el seu equivalent en hores, per a completar les set jornades completes podrà contractar-se, segons la necessitat benvolguda per l'entitat, bé per al reforç educatiu, bé amb professionals de suport a les activitats socioeducatives, o bé entre totes dues figures.  
2.3. Kumpania2.3.1. Objecte  
1. Constitueix l'objecte del concert la prestació d'un servei social especialitzat de suport i acompanyament a la població gitana, especialment la joventut gitana, que estiga cursant estudis postobligatoris o que tinga com a objectiu accedir a aquests a través de les corresponents proves d'accés: Kumpania+.  
El programa Kumpania+ pot estar vinculat al programa Kumpania ja que, en part, a més del ja indicat, ha de continuar donant suport a l'alumnat que si s'han graduat en l'ESO des d'aquest programa decidisca continuar amb estudis postobligatoris.  
També es podrà diversificar per a atendre persones que, comptant amb la titulació necessària, vulguen accedir mitjançant la realització de les corresponents proves d'accés a Cicles Formatius de grau mitjà i superior o accés a la universitat per a majors de 25 anys.  
2. Aquest servei s'integra en la Xarxa Pública Valenciana de Serveis Socials.  
3. D'acord amb les disponibilitats pressupostàries existents, les necessitats d'atenció social i la distribució geogràfica de la població gitana així com de l'accessibilitat als recursos educatius d'etapes postobligatòries, constitueix l'objecte específic de la convocatòria els serveis corresponents a la creació dels següents programes:  
  
- Dos grups amb atenció a un mínim de 24 persones usuàries, situats a les ciutats d'Alacant i València.  
- Dos grups amb atenció a un mínim de 12 persones usuàries, situats a les ciutats d'Elx i Castelló de la Plana.  
4. Les persones usuàries seran estudiants majors de 16 anys que, o bé s'hagen graduat en l'ESO i estiguen estudiant cicles formatius de grau mitjà o superior, Batxiller, estudis universitaris, o bé desitgen preparar les proves d'accés a aquests estudis.  
Les entitats procediran a seleccionar, d'entre aquelles persones que hagen sol·licitat participar en el programa, les candidatures que segons criteris objectius siguen més coincidents amb l'objecte del programa, procurant una distribució per sexes com més paritària siga possible i realitzant l'oferta més àmplia possible.  
5. Una vegada adjudicat i formalitzat el concert, els dos primers mesos l'entitat els dedicarà a l'estudi i identificació de l'alumnat que podria tindre interés en el programa; a dissenyar els diferents cursos d'accés, establir els protocols de coordinació adequats amb els centres educatius en el mateix àmbit territorial, i a la selecció de les persones usuàries del programa.  
2.3.2. Prestacions  
El servei consistirà en una intervenció integral centrada en l'atenció socioeducativa de les persones beneficiàries del programa que haurà de contindre almenys les següents prestacions a les persones usuàries:  
  
a) Acompanyament i orientació, tant educativa com laboral.  
b) Suport acadèmic necessari per al seu procés formatiu.  
c) Preparació per als cursos d'accés a cicles formatius i a la universitat.  
d) Espai i mitjans materials per a l'estudi.  
e) Suport en la cerca d'ajudes a l'estudi.  
f) Activitats formatives complementàries en igualtat, interculturalitat i diversitat.  
g) Foment de l'associacionisme i participació social.  
Kumpania+ focalitza la intervenció sobre les persones en formació. No obstant això, si es necessita, també pot realitzar intervenció socioeducativa en l'entorn familiar.  
Des del moment de l'accés al programa, l'entitat concertada proporcionarà a cada persona usuària un pla de treball individualitzat, fruit de l'adaptació dels plans per àrees de coneixement.  
El servei haurà de disposar d'un espai de participació en el qual siguen presents l'entitat, l'equip professional i les persones usuàries.  
2.3.3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària haurà de disposar per a cada programa d'Alacant i València, d'un equip professional que sume com a mínim cinc jornades completes de treball tenint en compte els següents perfils:  
a) Una persona professional amb titulació mínima de Grau, Diplomatura o Llicenciatura, a jornada completa, en qualitat de coordinadora. Realitzarà l'orientació educativa, a través de tutories amb les persones usuàries, i exercirà la tasca de coordinació interna i externa del programa, especialment amb els centres educatius.  
b) Personal de reforç educatiu. Seran professionals de grau, llicenciatura o diplomatura en aquelles titulacions el contingut de les quals siga necessari per al suport a les persones usuàries.   
Es responsabilitzarà del reforç educatiu en les diferents matèries i en la preparació dels cursos d'accés, segons el que s'estableix en els apartats b i c del punt 2.3.2, així com del contacte amb el professorat dels centres, en el seu cas.  
El càlcul d'hores totals contractades anualment serà, com a mínim, 4.428 hores, equivalent a tres jornades laborals completes.  
Per a la preparació de cursos d'accés, es podrà contractar fins a un màxim del 33 % del total d'hores a estudiants universitaris.  
c) La jornada que falta, o el seu equivalent en hores, per a completar les cinc jornades completes podrà contractar-se, segons la necessitat estimada per l'entitat, bé per al reforç educatiu, bé amb professionals de suport a les activitats socioeducatives, o bé entre totes dues figures.  
  
En cas de contractar professionals de suport a les activitats socioeducatives, les tasques a desenvolupar per aquestes figures seran: suport en la cerca d'ajudes a l'estudi, activitats formatives complementàries en igualtat, interculturalitat i diversitat, foment de l'associacionisme i participació social. Es requerirà almenys titulació de formació professional de grau mitjà de les famílies professionals d'administració i gestió o serveis socioculturals a la comunitat, o activitats físiques o esportives. També podran ser estudiants universitaris.  
3. Per a prestar el servei, l'entitat adjudicatària haurà de disposar, per a cada programa d'Elx i Castelló de la Plana, d'un equip professional que sume com a mínim tres jornades completes de treball tenint en compte els següents perfils:  
a) Una persona professional amb titulació mínima de grau, llicenciatura o diplomatura a jornada completa, en qualitat de coordinadora. Realitzarà l'orientació educativa, a través de tutories amb les persones usuàries i exercirà la tasca de coordinació, interna i externa del programa, especialment amb els centres educatius.  
b) Personal de reforç educatiu. Seran professionals de Grau, Llicenciatura o Diplomatura en aquelles titulacions el contingut de les quals siga necessari per al suport a les persones usuàries.  
Es responsabilitzaran del reforç educatiu en les diferents matèries i en la preparació dels cursos d'accés, segons el que s'estableix en els apartats b i c del punt 2.3.2, així com del contacte amb el professorat dels centres, en el seu cas.  
El càlcul d'hores totals contractades anualment serà, com a mínim, 2.214 hores, equivalent a una jornada i mitja.  
Per a la preparació de cursos d'accés, es podrà contractar fins a un màxim del 33 % del total d'hores a estudiants universitaris.  
c) La mitja jornada que falta, o el seu equivalent en hores, per a completar les tres jornades completes podrà contractar-se, segons la necessitat estimada per l'entitat, bé per al reforç educatiu, bé amb professionals de suport a les activitats socioeducatives, o bé entre totes dues figures.  
En cas de contractar professionals de suport a les activitats socioeducatives, les tasques a desenvolupar per aquestes figures seran: suport en la cerca d'ajudes a l'estudi, activitats formatives complementàries en igualtat, interculturalitat i diversitat, foment de l'associacionisme i participació social. Es requerirà almenys titulació de formació professional de grau mitjà de les famílies professionals d'administració i gestió o serveis socioculturals a la comunitat, o activitats físiques o esportives. També podran ser estudiants universitaris.  
Almenys la meitat de les hores contractades per al personal d'aquest programa hauran de ser-ho de manera directa a través de contractes per compte d'altri. La resta podrà contractar-se a través d'un contracte mercantil de serveis.  
3. Municipis i barris  
Els programes Impulsa Kumpania d'aquests municipis han d'estar situats en zones dins dels següents barris o districtes:  
- Alacant: Verge del Carme, Verge del Remei, 400 Vivendes, Colònia Requena, Barri José Antonio i Joan XXIII.  
- Alcoi: Joan XXIII.  
- Almoradí: San Pancracio.  
- El Campello: Carrer Manuel Sanchis.  
- Crevillent: Barri xinés.  
- Elx: Palmerars i Carrús.  
- Elda: La Tafalera.  
- Orihuela: Ravaloche i San Isidro.  
- La Vila Joiosa: Barri antic.  
- Villena: San Francisco.  
- Castelló de la Plana: Grup Sant Llorenç, Cases de la Breva, Tombatossals, Sant Agustí-Sant Marc, Barri Rafalafena.  
- Burjassot: 613 vivendes.  
- Cullera: Barri Sant Agustí.  
- Gandia: Beniopa i Roís de Corella.  
- Oliva: Sant Francesc i Barri Pinet.  
- Paterna: Santa Rita, Barranc del Sau, La Coma-Mas del Rosari.  
- Riba-Roja de Túria: Ciutat Jardí.  
- Sagunt: Baladre.  
- Torrent: Barri Xenillet.  
- València: Poblats Marítims, Benicalap, Quatre Carreres, Rascanya, Camins al Grau, l'Olivereta, la Saïdia, Patraix, Jesús i Poblats de l'Oest.  
L'ordre de preferència per a l'adjudicació, en cas d'existència de sol·licituds, independentment de la puntuació si s'ha aconseguit el mínim, és:  
1. Sagunt  
2. Oliva  
3. Orihuela  
4. Elda  
5. Torrent  
6. Crevillent  
7. la Vila Joiosa  
8. Llíria  
9. Almoradí  
10. Villena  
11. Alcoi  
12. Cullera  
13. Gandia  
14. Carlet  
15. Burjassot  
16. Alzira  
17. El Campello  
18. Algemesí  
19. Benidorm  
4. Mòdul econòmic  
4.1. Impulsa Kumpania  
El mòdul econòmic mensual és el següent:  
2021: 24.589,86 euros.  
2022: 24.589,86 euros.  
2023: 24.835,76 euros.  
2024: 25.084,12 euros.  
2025: 25.334,96 euros.  
4.2. Kumpania  
El mòdul econòmic mensual és el següent:  
2021: 30.078,04 euros.  
2022: 30.078,04 euros.  
2023: 30.378,82 euros.  
2024: 30.682,61 euros.  
2025: 30.989,44 euros.  
4.3. KumpaniaEl mòdul econòmic mensual és el següent:  
2021  
Grup Elx i Castelló de la Plana: 15.616,03 euros.  
Grup Alacant i València: 29.816,82 euros.  
2022  
Grup Elx i Castelló de la Plana: 15.616,03 euros.  
Grup Alacant i València: 29.816,82 euros.  
2023  
Grup Elx i Castelló de la Plana: 15.772,19 euros.  
Grup Alacant i València: 30.114,99 euros.  
2024  
Grup Elx i Castelló de la Plana: 15.929,91 euros.  
Grup Alacant i València: 30.416,14 euros.  
2025  
Grup Elx i Castelló de la Plana: 16.089,21 euros.  
Grup Alacant i València: 30.720,30 euros.  
La determinació del mòdul mensual ha tingut en compte els costos de personal de conformitat amb el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, així com les despeses corrents (lloguer, subministraments, etc.) per al desenvolupament del servei i despeses generals vinculades a l'activitat (transport, oci educatiu, extraescolars, material, etc.).  
5. Obligacions específiques  
1. Sense perjudici de les obligacions establides en les normes d'aplicació, són obligacions de l'entitat concertant les següents:  
a) Complir els mínims de persones usuàries ateses establides per a cada tipologia de programa.  
b) Tindre actualitzada en tot moment la informació i documentació corresponent a les persones usuàries i persones candidates en els expedients individuals (peticions, compromisos, plans individuals de treball, informes de seguiment i qualsevol altra documentació rellevant).  
  
c) Atendre, segons el que s'estableix per a cada tipologia de programa, les persones usuàries, les seues famílies i personal del seu centre educatiu.  
d) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.  
e) Complir les ordres, protocols de treball, normes de funcionament, directrius i instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.  
f) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
g) Col·laborar en les actuacions o programes que en matèria de qualitat assistencial o millores de prestacions que es desenvolupen directament per part de la Vicepresidència i Conselleria d'Igualtat i Polítiques Inclusives.  
h) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
i) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
j) Recaptar i facilitar les dades estadístiques que sol·licite la direcció general competent en matèria d'igualtat i inclusió del Poble Gitano.  
  
k) Facilitar la inspecció periòdica per part de la direcció general competent en matèria d'igualtat i inclusió del Poble Gitano amb la finalitat de comprovar la gestió realitzada. L'entitat posarà a la disposició d'aquesta direcció general tota la informació i documentació que li siga requerida.  
l) Identificar la seu del servei concertat en els termes que a cada moment establisca la conselleria competent en matèria de serveis socials, i ha de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que per a això es dicten per l'òrgan competent de la Vicepresidència i Conselleria d'Igualtat i Polítiques Inclusives.  
  
m) Garantir que totes les instruccions, fullets informatius, documentació (especialment normes de funcionament, consentiments, etc.) que s'utilitzen en atenció a la ciutadania, famílies o xiquets, xiquetes i adolescents han de trobar-se en valencià i castellà, sense perjudici del dret de la ciutadania a l'opció lingüística.  
n) Respectar els drets dels xiquets, xiquetes i adolescents en els termes establits en la Convenció de 20 de novembre de 1989 sobre els Drets del Xiquet, adoptada per l'Assemblea General de les Nacions Unides, en la Constitució Espanyola, en la Llei orgànica 1/1996, de 15 de gener, de protecció jurídica del menor, i de modificació parcial del Codi Civil i de la Llei d'enjudiciament civil, en la Llei 12/2008, de 3 de juliol de 2008, de la Generalitat, de protecció integral de la infància i l'adolescència de la Comunitat Valenciana, així com en l'altra normativa vigent relacionada.  
La difusió, cessió o explotació de dades respecte a l'activitat realitzada serà competència exclusiva de la conselleria de referència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria d'igualtat i inclusió del Poble Gitano.  
   
2. Correspondrà a l'entitat concertada proporcionar el local o locals on es prestarà el servei, de manera que sempre es dispose d'un local d'ús propi per al programa amb independència de la disposició simultània d'espais cedits públics (centres socials, aules de centres educatius, etc.). El local o els locals hauran de situar-se en el barri, barri confrontant o municipi assignat per al programa concertat o disposar d'una comunicació adequada i el més pròxima possible als centres educatius on les persones usuàries realitzen els seus estudis (en els casos de Kumpania i Impulsa Kumpania).  
Aquests espais hauran de complir els requisits imprescindibles de salubritat, ventilació i il·luminació, i hauran de propiciar a les persones usuàries un ambient adequat, agradable i còmode, a més de reunir les condicions establides en la normativa d'aplicació.  
En el cas de no disposar en el moment de la sol·licitud de la titularitat o disponibilitat dels locals, aquest serà exigible de manera prèvia a la formalització del concert. En el cas que la vigència de la titularitat o disponibilitat de l'espai físic siga inferior a la duració del concert, s'exigirà dos mesos abans a la seua caducitat la comunicació d'una nova disponibilitat de l'espai físic que complisca les condicions establides.  
  
Els locals hauran de comptar amb les autoritzacions municipals necessàries per al funcionament de l'activitat que comporta el servei. Aquest requisit no serà necessari en cas que l'espai haja sigut cedit per una administració pública.  
A més, amb caràcter general, haurà de disposar de:  
a) Un sistema de comunicació mitjançant telèfon fix o mòbil i accés a internet, amb els equips informàtics necessaris per a l'adequada intervenció.  
b) Un sistema de calefacció que permeta mantindre una temperatura igual o superior als 20 graus centígrads, no s'utilitzaran calefactors per combustió o els susceptibles de provocar flama per contacte directe o proximitat.  
c) Farmaciola d'urgències, que haurà d'estar fora de l'abast de les persones usuàries.  
Així mateix, s'haurà de comptar amb les dependències adequades i que garantisquen la intimitat per a les intervencions individuals amb les persones usuàries i les seues famílies, així com per al treball de les diferents figures professionals.  
3. Respecte al personal contractat:  
L'equip professional contractat tindrà, almenys, la dedicació en hores i la remuneració i drets laborals previstos en el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana. En el cas d'acordar-se un conveni per a tot el conjunt de l'acció concertada per la conselleria amb competències en serveis socials, l'equip professional passarà a comptar amb la remuneració i drets laborals d'aquest. En cas d'acordar-se únicament les taules salarials, les persones professionals estaran vinculades a l'acord, i la resta de drets laborals seran els previstos en el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana.  
  
L'entitat serà responsable de comprovar que el personal contractat acredita la certificació negativa del Registre Central de Delinqüents Sexuals. En el cas que una treballadora de manera sobrevinguda incomplisca el requisit indicat, l'entitat haurà de substituir-la de manera immediata.  
En el cas que una persona professional contractada, cause baixa per incapacitat temporal amb un termini superior a un mes, derivada la mateixa de malaltia comuna, accident no laboral, malaltia professional o accident laboral, maternitat o paternitat, l'entitat tindrà l'obligació de contractar una altra persona per a cobrir aqueixa vacant, perquè així, d'aquesta manera, els serveis prestats a les persones usuàries no es vegen minvats.  
Les obligacions socials i laborals, així com el règim sancionador, respecte al personal contractat per l'entitat correspondran exclusivament a aquesta, i la Vicepresidència i Conselleria d'Igualtat i Polítiques Inclusives serà del tot aliena a aquestes relacions laborals.  
  
4. Des de la signatura del concert, la coordinadora serà la persona interlocutora davant la direcció general competent en matèria d'igualtat i inclusió del Poble Gitano, amb la finalitat de resoldre qualsevol incidència que es produïsca en el desenvolupament del programa, sense perjudici de la comunicació necessària amb l'entitat concertant.  
6. Conformació dels grups i accés als serveis per les persones usuàries  
1. Per a la conformació dels grups i accés al programa Impulsa Kumpania i Kumpania+ s'haurà de complir el següent procediment:  
Una vegada formalitzat el concert, s'establirà un termini de dos mesos per a la selecció de les persones usuàries del programa.  
L'entitat seleccionarà les persones usuàries del programa. Per a això, recaptarà peticions de manera directa per part de les mateixes persones interessades, de les famílies, i a través dels serveis socials i educatius del seu àmbit territorial. Els programes Impulsa Kumpania del Barri de la Coma, a Paterna i del Barri del Cementeri, a Alacant, assumiran les persones usuàries dels actuals programes Kumpania en aquests barris.  
Amb totes les propostes o sol·licituds elaborarà un informe motivat i establirà el llistat de persones usuàries que formaran part del programa, tenint en compte el compliment del mínim de persones usuàries per a conformar el grup.  
Per a optar a l'ingrés en el programa únicament es requereix la conformitat de les persones usuàries, així com de les seues famílies en cas de ser menors d'edat, i acceptar les normes que s'establisquen per a la permanència en aquest. Aquesta conformitat serà recollida mitjançant document de compromís a aquest efecte i es recaptarà també l'autorització d'accés a dades de caràcter personal.  
Serà convenient recaptar informació dels centres educatius i serveis socials.  
La renúncia al programa es podrà realitzar a petició de la persona usuària i/o de qui ostente la seua representació legal.  
Així mateix, l'entitat concertant podrà donar de baixa a una persona usuària si estima que ha deixat de complir els requisits establits per a romandre o entrar en el programa. En aquest cas, per a procedir a la baixa, l'entitat haurà de deixar constància en l'expedient del compliment dels següents requisits:  
- Informe motivat de l'entitat.  
- Informe sobre el tràmit d'audiència donat a la persona usuària i a la seua família (en cas de minoria d'edat). En cas d'impossibilitat de l'audiència, l'entitat haurà de justificar que ha sigut impossible el compliment d'aquest tràmit.  
L'entitat concertant establirà el màxim de persones usuàries que pot assumir, i s'encarregarà de realitzar de manera directa les eixides i entrades en el programa, sempre de forma motivada. Mensualment, juntament a la justificació de la prestació del servei, presentarà un informe detallat sobre aquest tema en el formulari que es facilitarà per la direcció general competent en la matèria i que haurà de signar la coordinadora del servei.  
En el cas que el programa no compte amb el mínim de persones usuàries corresponent a la tipologia del grup del servei concertat, es realitzarà un informe, que es presentarà conjuntament amb la justificació mensual, en el qual s'indiquen les circumstàncies especials que han portat a aquesta situació. Si la situació persisteix durant sis mesos consecutius, la direcció general amb competències en igualtat i inclusió del Poble Gitano podrà iniciar els tràmits per a la rescissió del servei.  
  
2. Per a la conformació dels grups i accés al programa Kumpania se seguirà el procediment que es detalla a continuació:  
Les persones usuàries del programa Kumpania en formen part sense solució de continuïtat i, per tant, no han de presentar cap documentació després de la nova adjudicació del concert del programa en el barri o localitat de què es tracte.  
Les persones que accedisquen per primera vegada al programa hauran de complir el següent:  
- Conformitat de la persona proposada a complir els compromisos adquirits segons model proporcionat.  
- Conformitat de la família de la persona proposada, per a complir els compromisos adquirits segons model proporcionat. Aquesta inclourà l'autorització per a l'ús de les dades personals, així com per al coneixement per part de l'entitat i de l'administració de les qualificacions escolars.  
- Informe favorable emés per la direcció del centre educatiu en el qual cursa els estudis la persona proposada.  
A més, seran requisits imprescindibles, que s'hauran de fer constar en l'informe del centre educatiu:  
- No tindre més de dos anys de desfasament curricular.  
- Haver faltat a classe menys del 20 % de manera no justificada en el trimestre anterior.  
L'entitat podrà proposar l'exempció del compliment dels dos requisits abans indicats a les persones que, justificadament, considere mereixedores d'aquesta oportunitat. No obstant això, les places excepcionades de tots dos requisits, podran ser com a màxim un 10 % de les persones que conformen el grup.  
La renúncia al programa es podrà realitzar a petició de part, tant de la família com de la persona interessada, ocupe plaça o estiga en llista d'espera.  
Així mateix, l'entitat concertant podrà donar de baixa del servei una persona interessada si estima que ha deixat de complir els requisits establits per a continuar o entrar en el programa. En aquest cas, per a donar-la de baixa, l'entitat haurà de deixar constància en l'expedient del compliment dels següents requisits:  
- Informe motivat de l'entitat.  
- Informe favorable del centre educatiu, en el cas que siga persona usuària del programa.  
- Informe sobre el tràmit d'audiència donat a la persona interessada i la seua família. En cas d'impossibilitat de l'audiència, l'entitat haurà de justificar que ha sigut impossible el compliment d'aquest tràmit.  
L'entitat concertant s'encarregarà de realitzar de manera directa les eixides i entrades en el programa, sempre de forma motivada. Mensualment, juntament amb la justificació de la prestació del servei, presentarà un informe detallat sobre aquest tema en el formulari que es facilitarà per la direcció general competent en la matèria i que haurà de signar la coordinadora del servei.  
Els criteris que haurà de complir l'entitat per a determinar l'accés al programa, a la llista d'espera, així com la baixa en qualsevol de les dues es determinaran mitjançant una resolució d'aquesta direcció general.  
7. Justificació del servei i memòries  
1. Les entitats signants dels concerts estaran obligades a justificar, davant la direcció general amb competències en igualtat i inclusió del Poble Gitano, la prestació del servei i el compliment de les obligacions derivades del concert, per al seu abonament.  
A aquest efecte hauran de presentar la següent documentació per via telemàtica o mitjans electrònics:  
- Certificat mensual, en els cinc primers dies hàbils del mes següent, que s'ha prestat el servei de conformitat amb les obligacions que estableix el concert amb indicació, si és el cas, si ha existit variació en la plantilla de personal, que serà subscrit per la persona representant legal de l'entitat o persona en qui delegue.  
- Informe mensual, en els cinc primers dies hàbils del mes següent, segons model que es facilitarà, relatiu a les persones usuàries del programa. A més, si és el cas, documentació de les noves persones usuàries.  
  
- En el mes següent a la finalització del trimestre educatiu, es presentarà una memòria de resultats, segons model que es proporcionarà, amb un apartat per a cada persona usuària que incloga la valoració del programa sobre la seua evolució acadèmica i social. A més, s'inclourà una valoració global sobre el funcionament del grup. En el moment que corresponga, segons els estudis que es cursen, la memòria reflectirà els resultats finals (resultats proves d'accés o de final de curs). Així mateix, en el cas d'Impulsa Kumpania, es reflectiran l'evolució i resultats de les intervencions familiars i comunitàries realitzades.  
  
- Informe anual qualitatiu, durant el mes següent a la finalització del període, segons model que es facilitarà.  
2. L'entitat titular de cada servei haurà de presentar, abans del 31 de gener de cada exercici següent en què estiga en vigor el concert, a la direcció general amb competència en matèria d'igualtat i inclusió del Poble Gitano, una memòria econòmica, segons model que es facilitarà, de les actuacions i el compliment de les condicions que s'estableixen en el concert social.  
L'entitat titular del servei estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
  
ANNEX III  
Servei d'assessorament i suport a les persones LGTBI, els seus familiars i persones properes: Orienta  
  
1. Definició i objecte  
1. Constitueix l'objecte del concert la prestació de servei Orienta, oficina integral d'assessorament i suport a lesbianes, gais, persones trans, bisexuals i intersexuals (LGTBI), els seus familiars i persones properes, així com a professionals de diferents sectors que necessiten d'orientació especialitzada en l'àmbit del col·lectiu LGTBI.  
2. El servei es prestarà en tres lots, a través d'oficines a València, Alacant i Castelló de la Plana, a les quals s'accedirà tant físicament com per altres mitjans. L'oficina de València exercirà de coordinadora del conjunt del servei, segons el que s'estableix en l'apartat 2.9.  
3. L'atenció s'adaptarà a les necessitats, que podran ser merament informatives o podran arribar a la necessitat d'una intervenció directa, segons les prestacions que s'indiquen en l'apartat número 2.  
4. Per a donar la millor resposta a les necessitats de les persones usuàries, quan siga procedent, el servei haurà de coordinar-se en la seua actuació amb els serveis similars d'altres institucions i administracions públiques, així com d'entitats del tercer sector.  
  
2. Prestacions  
1. El servei consistirà en una intervenció integral a través d'un itinerari individualitzat que proporcionarà informació, orientació, atenció i acompanyament, adaptat segons la consulta realitzada per la persona usuària.  
2. Les atencions podran realitzar-se de forma personalitzada en la seu de les oficines, telefònicament, correu electrònic, xarxes socials o qualsevol altre mitjà telemàtic o tecnològic que s'adeqüe a les circumstàncies personals de la persona usuària.  
3. El servei oferirà les següents prestacions:  
a) Informació i/o acolliment. Es configura com la porta d'entrada al servei de persones usuàries i professionals, s'informa sobre les diferents prestacions d'Orienta i es fixen les conseqüents cites d'atenció amb l'equip professional. Aquest servei oferirà de la mateixa manera informació bàsica sobre aspectes LGTBI que no necessiten cap actuació per part de l'equip d'intervenció directa.  
b) Atenció social. Es constitueix com a prestació bàsica d'entrada per a l'inici de l'itinerari d'intervenció de persones LGTBI, els seus familiars i persones properes. Aquesta prestació, utilitzant la metodologia del Treball Social, elaborarà un diagnòstic bàsic per a l'atenció de necessitats i problemàtiques socioasistenciales, així com la derivació a altres prestacions internes d'Orienta o externes al servei. Es pararà atenció especial als casos de persones usuàries en situació de vulnerabilitat i exclusió social en contacte amb els serveis socials de les entitats locals i la direcció general amb competències en matèria LGTBI.  
  
c) Assessorament psicològic. Aquesta prestació, atesa per professionals de la Psicologia, s'oferirà a persones LGTBI, els seus familiars i persones properes en aquells aspectes psicològics i/o emocionals que els dificulten el desenvolupament personal i vital, relacionat amb la realitat LGTBI. Aquesta prestació tindrà un límit de fins a sis intervencions, que poden incrementar-se si l'equip d'intervenció directa ho considera necessari.  
d) Assessorament legal i jurídic. Aquesta prestació, atesa per professionals de l'àmbit del Dret, oferirà informació i orientació a persones LGTBI, els seus familiars i persones properes en aquells aspectes legals i jurídics que contribuïsquen a la resolució de necessitats i problemàtiques relacionades amb el seu desenvolupament personal i vital. Aquesta prestació oferirà també acompanyament amb desplaçament a lloc diferent de la seu d'Orienta quan es considere necessari, sempre que no signifique una intervenció en els processos legals o jurídics en els quals s'assessore.  
e) Atenció a la infància i adolescència LGTBI, així com a les seues famílies. Aquesta prestació, atesa per l'equip professional d'Orienta, oferirà informació i orientació a aquest col·lectiu en aspectes de desenvolupament social, personal, vital, psicològic, emocional i legal que contribuïsquen a la resolució de necessitats i problemàtiques vinculades al seu desenvolupament com a persones LGTBI.  
f) Orientació laboral. Aquesta prestació realitzarà atencions d'informació i orientació bàsica a persones usuàries en els següents aspectes: identificació de competències laborals bàsiques; identificació de recursos propis per a la cerca activa d'ocupació, amb especial atenció al currículum laboral i formatiu; identificació i derivació a recursos i serveis públics i privats -especialment en línia - per a la formació i cerca d'ocupació; i identificació de factors d'autodefensa davant situacions de LGTBIfòbia i plomàfòbia, especialment atenció a la transfòbia, als quals les persones LGTBI s'enfronten en el món laboral.  
  
g) Orientació educativa. Aquesta prestació, atesa per l'equip professional d'Orienta, realitzarà atencions d'informació, assessorament i orientació a menors d'edat LGTBI i les seues famílies, centres educatius, entitats de l'àmbit educatiu i professionals de l'educació. L'atenció per a la resolució de necessitats i problemàtiques vinculades en aquest àmbit contribuiran al desenvolupament educatiu, social, personal, vital, psicològic, emocional i legal de les persones usuàries. Es mantindrà de la mateixa manera col·laboració estreta amb professionals d'entitats LGTBI que duguen a terme programes en l'àmbit educatiu.  
h) Assessorament a persones LGTBI migrants i persones beneficiàries o sol·licitants de protecció internacional. Aquesta prestació realitzarà atencions d'informació i orientació a aquest col·lectiu en dues àrees, l'àrea d'intervenció per a la inclusió i el benestar social, així com en l'àrea d'intervenció legal i jurídica, en el que fa referència a les possibilitats de regularització administrativa de la seua situació i de sol·licitud d'asil per orientació sexual i/o identitat de gènere.  
i) Atenció i ajuda a persones víctimes de violència intragènere. Aquesta prestació, atesa per l'equip interdisciplinari d'Orienta, oferirà informació i orientació a persones víctimes de violència en el si de parelles formades per persones del mateix gènere, sobretot quant a assessorament jurídic i legal, així com en assessorament psicològic i emocional que contribuïsquen a la resolució del conflicte i la protecció de la víctima.  
j) Atenció i ajuda a víctimes de discriminació i delictes d'odi per LGTBIfòbia. Aquesta prestació, atesa per l'equip interdisciplinari d'Orienta, oferirà informació i orientació a persones víctimes de LGTBIfòbia, sobretot quant a assessorament jurídic i legal acompanyant en el procés de la denúncia si fora necessari; assessorament des de l'àrea d'intervenció per al benestar social; així com la intervenció des de l'àrea d'assessorament psicològic i emocional que contribuïsquen a la protecció de la víctima.  
k) Grups d'Ajuda Mútua (GAM). Aquesta prestació serà gestionada i supervisada per l'equip de professionals de la Psicologia. Sobre la base de la necessitat detectada pels equips professionals de cada oficina es proposarà la posada en marxa de nous grups. Els GAM bàsics que es constituiran són: persones LGTBI, persones trans, familiars de persones LGTBI i adolescents LGTBI.  
4. Amb l'objectiu de donar una atenció completa adequada a les persones LGTBI, el servei contactarà amb aquells recursos socioassistencials, legals i/o psicològics públics i privats als quals puguen ser derivades les persones usuàries, segons les seues necessitats, i requerirà que cadascuna d'elles designe una persona de referència. Des del servei no es duran a terme derivacions a professionals o empreses particulars.  
  
5. El servei establirà protocols de coordinació i derivació amb les entitats locals que reben finançament per a programes LGTBI a través del contracte-programa que s'estableix entre aquestes i la Vicepresidència i Conselleria d'Igualtat i Polítiques Inclusives. Almenys en aquelles que compten amb una població major de 50.000 habitants, s'inclourà la possibilitat de realitzar atencions presencials o per mitjans telemàtics i electrònics en espais segurs que l'entitat local facilitarà al servei.  
  
6. El servei proposarà a la direcció general amb competències en matèria LGTBI la derivació, en el seu cas, a habitatges per a acolliment temporal de persones LGTBI en situació d'especial vulnerabilitat o d'exclusió a causa de la seua orientació sexual, identitat de gènere, expressió de gènere, desenvolupament sexual o grup familiar.  
7. L'horari d'atenció general en les oficines del servei i via telefònica serà de dilluns a divendres de 10.00 h a 14.00 h i de dimarts a dijous de 16.00 h a 19.00 h. Aquest horari es podrà modificar segons les necessitats i adaptar-se en els períodes vacacionals.  
En el cas dels grups d'ajuda mútua s'establirà l'horari adequat perquè les persones usuàries puguen acudir.  
8. Cada oficina haurà de guardar registre de les persones usuàries demandants del servei, conforme a la legislació vigent en matèria de protecció de dades.  
9. L'oficina Orienta de València, serà la responsable de la coordinació del servei. Aquesta coordinació se circumscriurà a:  
- Consensuar criteris comuns quant a les prestacions del servei i la recollida de dades.  
- Unificar els informes mensuals, trimestrals, així com l'anual per a la seua presentació.  
- Coordinar les actuacions que requerisquen d'una intervenció més especialitzada o d'àmbit autonòmic.  
10. Aquelles qüestions relatives al funcionament del servei i que requerisquen d'un acord, s'establiran en les reunions de coordinació que convocarà a aqueixos efectes la direcció general competent en matèria LGTBI.  
11. El servei haurà de disposar d'un espai de participació en el qual siguen presents l'entitat, les persones professionals que hi presten els seus serveis i les persones usuàries.  
  
  
3. Personal  
1. L'equip professional que preste el servei haurà d'estar degudament qualificat.  
2. Per a prestar el servei, l'entitat adjudicatària de la província de València haurà de disposar, com a mínim, del següent equip professional per a l'acompliment de les funcions i disposar de la titulació requerida per a cada categoria professional:  
- Una persona professional amb titulació mínima de Grau o Llicenciatura, a jornada completa, que exercirà les tasques de coordinació del servei tant de la província com de la coordinació conjunta.  
- Quatre professionals amb titulació mínima de Grau o Diplomatura en l'àmbit del Treball Social o l'Educació Social, a jornada completa. Es configura com a equip professional de suport a la coordinació del servei.  
- Quatre professionals amb titulació mínima de Grau en Psicologia, a jornada completa, per a les tasques d'assessorament psicològic individual i els grups d'ajuda mútua. Almenys una jornada d'aquestes persones professionals farà les tasques d'assessorament psicològic i els grups d'ajuda mútua amb xiquetes, xiquets i adolescents i les seues famílies. Es podrà contractar a través de la modalitat de prestació de serveis un màxim de l'equivalent a dues jornades completes.  
- Professionals amb titulació mínima de Grau o Llicenciatura en l'àmbit del Dret, amb un mínim d'una jornada i mitja per al suport i assessorament legal. Aquestes persones podran ser contractades a través de la modalitat de prestació de serveis.  
- Professionals de suport tècnic que sumen almenys quatre jornades de dedicació, amb almenys la titulació d'Educació Secundària Obligatòria, i dues d'elles almenys amb titulació de formació professional de grau mitjà de les famílies professionals d'administració i gestió o serveis socioculturals a la comunitat.  
3. Per a prestar el servei, l'entitat adjudicatària de la província d'Alacant haurà de disposar, com a mínim, del següent equip professional:  
- Una persona professional amb titulació mínima de grau o llicenciatura, a jornada completa, que exercirà les tasques de coordinació del servei de la província i farà tasques de coordinació amb la resta.  
- Dos professionals amb titulació mínima de Grau o Diplomatura en l'àmbit del Treball Social o l'Educació Social, a jornada completa. Es configura com a equip professional de suport a la coordinació del servei.  
  
- Tres professionals amb titulació mínima de grau en Psicologia, a jornada completa, per a les tasques d'assessorament psicològic individual i els grups d'ajuda mútua. Almenys mitja jornada d'aquestes persones professionals farà les tasques d'assessorament psicològic i els grups d'ajuda mútua amb xiquetes, xiquets i adolescents i les seues famílies. Es podrà contractar a través de la modalitat de prestació de serveis un màxim de l'equivalent a una jornada i mitja.  
- Una persona professional amb titulació mínima de grau o llicenciatura en l'àmbit del Dret, a jornada completa, per al suport i assessorament legal. Aquesta persona podrà ser contractada a través de la modalitat de prestació de serveis.  
- Professionals de suport tècnic que sumen almenys dues jornades de dedicació, amb almenys la titulació d'Educació Secundària Obligatòria, i una jornada d'aquestes almenys amb titulació de formació professional de grau mitjà de les famílies professionals d'administració i gestió o serveis socioculturals a la comunitat.  
4. Per a prestar el servei, l'entitat adjudicatària de la província de Castelló haurà de disposar, com a mínim, del següent equip professional:  
- Una persona professional amb titulació mínima de grau o llicenciatura, a jornada completa, que exercirà les tasques de coordinació del servei de la província i farà tasques de coordinació amb la resta.  
- Una persona professional amb titulació mínima de grau o diplomatura en l'àmbit del Treball Social o l'Educació Social, a jornada completa. Es configura com a equip professional de suport a la coordinació del servei.  
- Dos professionals amb titulació mínima de grau en Psicologia, a jornada completa, per a les tasques d'assessorament psicològic individual i els grups d'ajuda mútua. Almenys mitja jornada d'aquests professionals farà les tasques d'assessorament psicològic i els grups d'ajuda mútua amb xiquetes, xiquets i adolescents i les seues famílies. Es podrà contractar a través de la modalitat de prestació de serveis un màxim de l'equivalent a una jornada completa.  
- Una persona professional amb titulació mínima de Grau o Llicenciatura en l'àmbit del Dret, a mitja jornada, per al suport i assessorament legal. Aquesta persona podrà ser contractada a través de la modalitat de prestació de serveis.  
- Professionals de suport tècnic que sumen almenys dues jornades de dedicació, amb almenys la titulació d'Educació Secundària Obligatòria, una jornada d'aquestes almenys amb titulació de formació professional de grau mitjà de les famílies professionals d'administració i gestió o serveis socioculturals a la comunitat. De l'altra jornada, mitja podrà dedicar-se a completar alguna jornada dels perfils anteriors.  
  
  
4. Mòdul econòmic  
1. El mòdul econòmic aplicat és el següent:  
2021  
Lot de València: 53.215,65 euros mensuals  
Lot d'Alacant: 36.575,29 euros mensuals  
Lot de Castelló: 23.914,07 euros mensuals  
2022  
Lot de València: 53.215,65 euros mensuals  
Lot d'Alacant: 36.575,29 euros mensuals  
Lot de Castelló: 23.914,07 euros mensuals  
2023  
Lot de València: 53.747,81 euros mensuals  
Lot d'Alacant: 36.941,04 euros mensuals  
Lot de Castelló: 24.153,21 euros mensuals  
2024  
Lot de València: 54.285,29 euros mensuals  
Lot d'Alacant: 37.310,45 euros mensuals  
Lot de Castelló: 24.394,74 euros mensuals  
2025  
Lot de València: 54.828,14 euros mensuals  
Lot d'Alacant: 37.683,55 euros mensuals  
Lot de Castelló: 24.638,69 euros mensuals  
2. La determinació del mòdul econòmic s'ha realitzat tenint en compte els costos de personal de conformitat amb el Conveni col·lectiu estatal d'acció i intervenció social 2015-2017, així com les despeses corrents (lloguer, subministraments, etc.) per al desenvolupament del servei i despeses generals vinculades a l'activitat (transport, material, etc.).  
  
5. Obligacions específiques  
1. Sense perjudici de les obligacions establides en les normes d'aplicació, són obligacions de l'entitat concertada les següents:  
a) Atendre les persones usuàries que siguen derivades per les direccions territorials o serveis socials competents per raó del territori.  
  
b) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.  
c) Complir les ordres, protocols de treball, normes de funcionament, directrius i instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.  
d) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
e) Col·laborar en les actuacions o programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
f) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
g) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
h) Recaptar i facilitar les dades estadístiques que sol·licite la direcció general competent en matèria LGTBI.  
i) Facilitar la inspecció periòdica per part de la direcció general competent en matèria LGTBI amb la finalitat de comprovar la gestió realitzada. L'entitat posarà a la disposició de la direcció general tota la informació i documentació que li siga requerida.  
j) Identificar la seu del servei concertat en els termes que a cada moment establisca la conselleria competent en matèria de serveis socials, i ha de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que a aquest efecte es dicten per l'òrgan competent de la Vicepresidència i Conselleria d'Igualtat i Polítiques Inclusives.  
  
k) Garantir que totes les instruccions, fullets informatius, documentació (especialment normes de funcionament, consentiments, etc.) que s'utilitzen en atenció a la ciutadania han de trobar-se en valencià i castellà.  
La difusió, cessió o explotació de dades respecte a l'activitat realitzada serà competència exclusiva de la conselleria de referència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria LGTBI.  
2. Correspondrà a l'entitat concertada proporcionar els immobles on es prestarà el servei, que haurà de situar-se en la capital de la província del lot concertat.  
Els espais han de complir els requisits imprescindibles de salubritat, ventilació i il·luminació, i han de propiciar a les persones usuàries un ambient adequat i còmode, a més de reunir les condicions establides en la normativa d'aplicació.  
En el cas de no disposar en el moment de la sol·licitud de la titularitat o disponibilitat de l'espai físic, serà exigible de manera prèvia a l'inici del servei. En el cas que la vigència de la titularitat o disponibilitat de l'espai físic siga inferior a la duració del concert, s'exigirà dos mesos abans a la seua caducitat, la comunicació d'una nova disponibilitat de l'espai físic que complisca les condicions establides.  
  
A més, l'espai haurà de comptar amb autorització d'obertura municipal, o que aquesta estiga en estat de tramitació, abans de l'inici del servei. Aquest requisit no serà necessari en cas que l'espai estiga cedit per una administració pública.  
A més, amb caràcter general, haurà de disposar de:  
a) Un sistema de comunicació mitjançant telèfon fix o mòbil, i accés a internet, amb els equips informàtics necessaris per a l'adequada intervenció i màquina multifunció.  
b) Un sistema de calefacció que permeta mantindre una temperatura igual o superior als 20 graus centígrads, no s'utilitzaran calefactors per combustió o els susceptibles de provocar flama per contacte directe o proximitat.  
c) Farmaciola d'urgències, que haurà d'estar fora de l'abast de les persones usuàries.  
Així mateix, haurà de comptar almenys amb les dependències adequades per a les intervencions individuals amb les persones usuàries i les seues famílies, per a les intervencions grupals, així com per al treball de les diferents figures professionals.  
3. L'equip professional contractat tindrà, almenys, la dedicació en hores i la remuneració i drets laborals previstos en el Conveni col·lectiu estatal d'acció i intervenció social 2015-2017. En el cas d'acordar-se un conveni per a tot el conjunt de l'acció concertada per la conselleria amb competències en serveis socials, l'equip professional passarà a comptar amb la remuneració i drets laborals d'aquest. En cas d'acordar-se únicament les taules salarials, les persones professionals estaran vinculades a l'acord, i la resta de drets laborals seran els previstos en el Conveni col·lectiu estatal d'acció i intervenció social 2015-2017.  
  
L'entitat serà responsable de comprovar que el personal contractat acredite la certificació negativa del Registre Central de Delinqüents Sexuals. En el cas que una treballadora de manera sobrevinguda incomplisca el requisit indicat, l'entitat haurà de substituir-la de manera immediata.  
Qualsevol variació en la plantilla haurà de ser comunicada i documentada amb la suficient antelació davant la direcció general amb competència en matèria LGTBI.  
En el cas que un o una professional cause baixa per incapacitat temporal amb un termini superior a un mes, derivada aquesta de malaltia comuna, accident no laboral, malaltia professional o accident laboral, maternitat o paternitat, l'entitat tindrà l'obligació de contractar amb un altre o una altra professional per a cobrir aqueixa vacant, perquè així, d'aquesta manera, els serveis prestats a les persones usuàries no es vegen minvats.  
Les obligacions socials i laborals, així com el règim sancionador, respecte al personal contractat per l'entitat correspondran exclusivament a aquesta, i la Vicepresidència i Conselleria d'Igualtat i Polítiques Inclusives és del tot aliena a aquestes relacions laborals.  
  
La persona coordinadora assumirà la interlocució amb la direcció general competent en matèria LGTBI amb la finalitat de resoldre qualsevol incidència que es produïsca en el servei.  
  
6. Accés als serveis per les persones usuàries  
L'accés als serveis es realitzarà directament davant les entitats concertades a través dels mitjans establits en l'apartat 2 d'aquest annex.  
  
En el cas d'aquells serveis individualitzats o en grup, l'accés a aquests estarà determinat pel màxim d'intervencions establides en l'apartat 2 d'aquest annex, o bé per la llista d'espera que s'establisca per part de l'equip professional que preste el servei, tenint en compte les necessitats de cada persona i la urgència de la intervenció.  
  
7. Justificació del servei i memòries  
1. Les entitats signants dels corresponents concerts estaran obligades a justificar, davant la direcció general amb competència en matèria LGTBI, la prestació del servei i el compliment de les obligacions derivades del concert, per al seu abonament.  
A aquest efecte hauran de presentar la següent documentació per via telemàtica o mitjans electrònics:  
- Certificat mensual, en els cinc primers dies hàbils del mes següent, que s'ha prestat el servei de conformitat amb les obligacions que estableix el concert indicant en el seu cas, si ha existit variació en la plantilla de personal, que serà subscrit per la persona representant legal de l'entitat o persona en qui delegue.  
- Informe mensual quantitatiu, en els cinc primers dies hàbils del mes següent, elaborat per l'oficina corresponent, segons model que es facilitarà.  
- Informe trimestral qualitatiu, durant el mes següent a la finalització del període, elaborat per l'oficina corresponent, segons model que es facilitarà.  
- Informe anual qualitatiu, durant el mes següent a la finalització del període, elaborat per l'oficina corresponent, segons model que es facilitarà.  
L'entitat gestora de l'oficina de València presentarà els informes mensuals, trimestrals i anuals del conjunt del servei Orienta en els terminis indicats anteriorment.  
2. L'entitat titular de cada servei haurà de presentar, abans del 31 de gener de cada exercici següent en què estiga en vigor el concert, a la direcció general amb competència en matèria LGTBI, una memòria econòmica, segons model que es facilitarà, de les actuacions i el compliment de les condicions que s'estableixen en el concert social.  
L'entitat titular del servei estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
ANNEX IV  
Servei Espai de la Memòria LGTBI  
  
1. Definició i objecte  
1. Constitueix l'objecte del concert la prestació del servei Espai de la Memòria LGTBI de la Comunitat Valenciana, creat per l'article 38 de la Llei 23/2018, de 29 de novembre, d'igualtat de les persones LGTBI i establir una sèrie d'accions amb l'objectiu de donar a conéixer la seua història i fomentar la investigació sobre aquesta. Tal com indica aquest article, el seu objectiu és promoure i afavorir el coneixement, l'estudi i la investigació sobre la història del col·lectiu LGTBI, mitjançant informació bibliogràfica i documental. Des de l'Espai de la Memòria LGTBI també es recordarà les persones LGTBI que van ser perseguides, torturades i assassinades, així com les que, especialment en l'adolescència i la joventut, van patir discriminació i violència. Així com recordar aquelles persones LGTBI destacades en àmbits polítics, artístics, acadèmics o socials.  
2. No hi ha divisió en lots, atés que el servei que es concerta és únicament la seu inicial del servei que se situa a la ciutat de València.  
  
3. El servei està dirigit a la població en general que sol·licite tant l'accés als arxius de l'Espai de la Memòria LGTBI, per a coneixement i estudi, com l'atenció presencial que consistirà en la realització de visites a la seu en les quals es divulgaran els aspectes més rellevants de la història i memòria del moviment LGTBI.  
4. Per a donar la millor resposta a les necessitats de les persones usuàries, quan siga procedent, el servei haurà de coordinar-se en la seua actuació amb els serveis similars d'altres institucions i administracions públiques, així com d'entitats del tercer sector.  
5. Una vegada adjudicat i formalitzat el concert, els sis primers mesos es dedicaran a l'organització del servei i la preparació per a la seua obertura a la ciutadania. Aquest període podrà ser ampliat de manera justificada per la direcció general amb competències en l'àmbit LGTBI.  
  
2. Prestacions  
1. El servei inclourà les següents prestacions:  
a) Facilitar el lliure accés als fons amb els quals compte el servei.  
  
b) Oferir atenció especialitzada a les persones que requerisquen més informació sobre els fons amb els quals compte el servei, tant pel seus interés històric per a la societat en general, com per a l'àmbit acadèmic i investigador.  
c) Realitzar accions de divulgació històrica, mediació, activitats socioeducatives i foment de l'activitat investigadora relacionades amb la recuperació de la memòria LGTBI.  
d) Elaborar materials didàctics i formatius en relació amb els fons documentals amb els quals compte el servei.  
2. Amb l'objectiu d'oferir de manera adequada les prestacions indicades anteriorment, el servei haurà de:  
a) Fer els oportuns treballs encaminats a la localització, tant de persones com d'entitats socials o d'institucions, que disposen de materials i documentació d'interés relacionats amb la memòria democràtica i la història de la repressió relacionades amb la població LGTBI, que a través de la cessió o donació dels mateixos formaran part de l'arxiu, en el seu cas, mitjançant els corresponents instruments jurídics formalitzats amb la Vicepresidència i Conselleria d'Igualtat i Polítiques Inclusives de la Generalitat Valenciana.  
b) Albergar arxius, registres i documentació de diversa tipologia, de les organitzacions LGTBI i els sectors LGTBI en general, relacionats amb la memòria democràtica i la història de la repressió del col·lectiu LGTBI. Entre les seues funcions també estarà la selecció, classificació i emmagatzematge de la informació en el suport que estiga continguda i, en el seu cas, la digitalització d'aquests fons i la seua difusió, així com la gestió del patrimoni documental històric.  
c) Facilitar i fomentar la col·laboració amb ajuntaments, diputacions, universitats i altres entitats administratives, seguint criteris de proximitat en la prestació del servei, sempre amb els criteris i d'acord amb la direcció general amb competències en l'àmbit LGTBI.  
  
3. L'horari d'atenció al públic serà de dilluns a divendres de 10 a 14 h i dimarts i dijous de 16 a 19 h. A més, l'Espai romandrà obert per a altres activitats els divendres de 16 a 19 h, els dissabtes d'11 a 14 h i de 16 a 19 h i diumenges d'11 a 14 h. Aquest horari es podrà modificar segons les necessitats i adaptar-se en diferents estacions i períodes vacacionals.  
4. L'entitat gestora del servei haurà de crear i mantindre un registre de les persones usuàries demandants del servei, d'acord amb la legislació vigent en matèria de protecció de dades.  
5. La direcció general competent en matèria LGTBI mantindrà reunions periòdiques de coordinació per a l'adequat funcionament i prestació del servei.  
6. El servei haurà de disposar d'un espai de participació en el qual siguen presents l'entitat, l'equip professional que presta els seus serveis en aquesta i les persones usuàries.  
  
3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària haurà de disposar, com a mínim, del següent equip professional:  
- Una persona professional amb titulació mínima de grau, llicenciatura o diplomatura, a jornada completa, que exercirà les tasques de direcció del servei.  
- Dues professionals amb titulació mínima de grau en Informació i Documentació, llicenciatura en Documentació, grau en Gestió d'Informació i Documentació Digital o diplomatura en Biblioteconomia i Documentació, a jornada completa, per a les tasques de planificació, organització, coordinació i gestió dels fons bibliogràfics.  
  
- Professionals que sumen almenys dues jornades completes de dedicació, amb titulació mínima de rau superior de Formació Professional de la família professional de serveis socioculturals a la comunitat.  
  
- Professionals que sumen almenys dues jornades completes de dedicació, per a l'atenció presencial i telefònica, així com per a tasques de suport en la logística del servei.  
Donades les característiques de les tasques a exercir, fins a la meitat del total de jornades a contractar podrà realitzar-se en modalitat de prestació de serveis.  
3. Es podrà contractar, a més, personal vinculat a l'àmbit de la comunicació per a les tasques de difusió del servei. Aquesta contractació podrà realitzar-se per compte d'altri o a través de prestació de serveis.  
  
4. Mòdul econòmic  
1. El mòdul econòmic aplicat és el següent:  
2021: 27.565,34 euros mensuals  
2022: 27.565,34 euros mensuals  
2023: 27.841,00 euros mensuals  
2024: 28.119,41 euros mensuals  
2025: 28.400,60 euros mensuals  
2. La determinació del mòdul econòmic s'ha realitzat tenint en compte els costos de personal de conformitat amb el Conveni col·lectiu estatal d'acció i intervenció social 2015-2017, així com les despeses per al desenvolupament del servei i despeses generals vinculades a l'activitat (transport, material, etc.).  
  
5. Obligacions específiques  
1. Sense perjudici de les obligacions establides en les normes d'aplicació, són obligacions de l'entitat concertada les següents:  
a) Atendre les persones usuàries que acudisquen al servei, que sol·liciten tant informació general i bibliogràfica com serveis d'accés a documents.  
b) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.  
c) Complir les ordres, protocols de treball, normes de funcionament, directrius i instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.  
d) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
e) Col·laborar en les actuacions o programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
f) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
g) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
h) Recaptar i facilitar les dades estadístiques que sol·licite la direcció general competent en matèria LGTBI.  
i) Facilitar la inspecció periòdica per part de la direcció general competent en matèria LGTBI amb la finalitat de comprovar la gestió realitzada. L'entitat posarà a la disposició de la direcció general tota la informació i la documentació que li siga requerida.  
j) Identificar la seu del servei concertat en els termes que a cada moment establisca la conselleria competent en matèria de serveis socials, i ha de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que per a això dicte l'òrgan competent de la Vicepresidència i Conselleria d'Igualtat i Polítiques Inclusives.  
  
k) Garantir que totes les instruccions, fullets informatius, documentació (especialment normes de funcionament, consentiments, etc.) que s'utilitzen en atenció a la ciutadania han de trobar-se en valencià i castellà, sense perjudici del dret de la ciutadania a l'opció lingüística.  
  
La difusió, cessió o explotació de dades respecte a l'activitat realitzada serà competència exclusiva de la conselleria de referència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria LGTBI.  
2. L'immoble dedicat a la seu inicial de l'Espai de la Memòria LGTBI està situat a la ciutat de València, és propietat de la Generalitat i el seu ús està adscrit a la Vicepresidència i Conselleria d'Igualtat i Polítiques Inclusives, compleix els requisits imprescindibles de salubritat, ventilació i il·luminació, es considera totalment adequat al seu ús i, a més, reuneix les condicions establides en la normativa d'aplicació.  
  
No obstant això, aqueix espai el referit immoble està actualment en procés d'obres de reforma, per al seu condicionament i adequació per a la prestació del servei. Durant el període de durada de les obres de condicionament, l'entitat gestora del servei haurà de disposar d'un espai de treball adequat i els materials necessaris per a les tasques de l'equip professional.  
3. L'equip professional contractat tindrà, almenys, la dedicació en hores i la remuneració i drets laborals previstos en el Conveni col·lectiu estatal d'acció i intervenció social 2015-2017. En el cas d'acordar-se per part de la Conselleria amb competències en serveis socials, un conveni per a tot el conjunt de l'acció concertada, l'equip professional passarà a comptar amb la remuneració i drets laborals d'aquest. En cas d'arribar a un acord únicament referent a les taules salarials, l'equip professional vinculades a l'acord, i la resta de drets laborals seran els previstos en el Conveni col·lectiu estatal d'acció i intervenció social 2015-2017.  
  
4. Qualsevol variació en la plantilla haurà de ser comunicada i documentada amb la suficient antelació davant la direcció general competent en matèria LGTBI.  
Les obligacions socials i laborals respecte a aquest personal correspondran exclusivament a l'entitat concertada, i la Vicepresidència i Conselleria d'Igualtat i Polítiques Inclusives és del tot aliena a aquestes relacions laborals.  
Quant a les funcions, obligacions i possibles sancions del personal que l'entitat concertada haurà de disposar, serà responsabilitat d'aquesta.  
5. La direcció del servei assumirà la interlocució amb la direcció general competent en matèria LGTBI amb la finalitat de resoldre qualsevol incidència que es produïsca en el servei.  
  
6. Accés als serveis de les persones usuàries  
L'accés als serveis es realitzarà directament davant l'entitat concertada a través dels mitjans establits en l'apartat 2 d'aquest annex.  
  
7. Justificació del servei i memòries  
1. L'entitat signant del concert estarà obligada a justificar, davant la direcció general amb competència en matèria LGTBI, la prestació del servei i el compliment de les obligacions derivades del concert, per al seu abonament.  
A aquest efecte haurà de presentar, amb caràcter mensual, en els cinc primers dies del mes següent, la documentació per via telemàtica o mitjans electrònics:  
- Certificat mensual, en els cinc primers dies hàbils del mes següent, que s'ha prestat el servei de conformitat amb les obligacions que estableix el concert i indicar, si és el cas, si ha existit variació en la plantilla de personal, que serà subscrit per la persona representant legal de l'entitat o persona en qui delegue.  
- Informe mensual, en els cinc primers dies hàbils del mes següent, amb la relació de serveis i actuacions realitzades, segons model que es facilitarà.  
- Informe trimestral, durant el mes següent a la finalització del període, segons model que es facilitarà.  
- Informe anual, durant el mes següent a la finalització del període, segons model que es facilitarà.  
2. L'entitat titular de cada servei haurà de presentar, abans del 31 de gener de cada exercici següent en què estiga en vigor el concert, a la direcció general amb competència en matèria LGTBI, una memòria econòmica, segons el model que es proporcionarà, de les actuacions i el compliment de les condicions que s'estableixen en el concert social.  
  
L'entitat titular del servei estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
  
ANNEX V  
Servei d'informació bàsica i atenció especialitzada a persones migrants, refugiades i sol·licitants de protecció internacional: Atlas  
  
1. Definició i objecte  
1. Constitueix l'objecte del concert la prestació de servei d'informació bàsica i atenció especialitzada a persones migrants, refugiades i sol·licitants de protecció internacional.  
2. El servei es prestarà en tres lots, a través d'oficines situades a València, Alacant i Castelló, a les quals s'accedirà directament per mitjans telefònics i telemàtics, o mitjançant derivació des d'altres recursos. L'oficina de València exercirà de coordinadora del conjunt del servei, segons el que s'estableix en l'apartat 2.5.  
3. El servei està dirigit a les persones migrants, refugiades i sol·licitants de protecció internacional que requerisquen informació bàsica sobre els recursos públics i socials existents per a les seues necessitats, així com aquelles que siguen derivades per administracions públiques o entitats del tercer sector per a una atenció especialitzada. Principalment, es preveu la derivació de casos des de l'atenció primària dels serveis socials municipals, i específicament les oficines d'atenció a persones migrants de la xarxa Pangea, i les entitats socials que gestionen a la Comunitat Valenciana programes d'atenció a persones migrants subvencionats o concertats per les diferents administracions públiques.  
  
L'atenció s'adaptarà a les necessitats de les persones usuàries, que podran ser merament informatives o podran arribar a requerir una intervenció directa, segons les prestacions que s'indiquen en l'apartat número 2.  
4. Per a donar la millor resposta a les necessitats de les persones usuàries, quan siga procedent, el servei haurà de coordinar-se en la seua actuació amb els serveis similars d'altres institucions i administracions públiques, així com d'entitats del tercer sector.  
5. Una vegada adjudicat i formalitzat el concert, els dos primers mesos es dedicaran a l'organització del servei i la preparació per a la seua apertura a la ciutadania.  
  
2. Prestacions  
1. El servei inclourà les següents prestacions:  
a) Oferir a les persones usuàries informació bàsica sobre els recursos públics i socials existents, així com facilitar la derivació de les seues consultes a l'atenció primària dels serveis socials municipals, i específicament a les oficines d'atenció a persones migrants de la xarxa Pangea, o als serveis públics que corresponguen en cada cas.  
  
b) Derivar a les persones usuàries als recursos públics o privats més adequats per a l'atenció de les seues necessitats específiques.  
c) Oferir formació i assessorament jurídic especialitzat sobre els tràmits administratius relacionats amb els procediments de nacionalitat, estrangeria i asil a les persones usuàries i al personal professional d'administracions públiques o d'entitats del tercer sector responsable de l'atenció a les persones usuàries.  
d) Prestar labors de mediació intercultural especialitzada en aquells casos que siguen derivats des de l'atenció primària dels serveis socials municipals, i específicament les oficines d'atenció a persones migrants de la xarxa Pangea, i les entitats socials que gestionen a la Comunitat Valenciana programes d'atenció a persones migrants subvencionats o concertats per les diferents administracions públiques.  
  
e) Dur a terme les traduccions especialitzades, orals o escrites, que siguen necessàries per a l'atenció a les persones usuàries o a l'equip professional d'atenció primària dels serveis socials municipals, i específicament de les oficines d'atenció a persones migrants de la xarxa Pangea, i les entitats socials que gestionen a la Comunitat Valenciana programes d'atenció a persones migrants subvencionats o concertats per les diferents administracions públiques.  
  
f) Recollir de forma ordenada i sistematitzada les dades de les atencions realitzades, amb finalitats estadístiques públiques i per a l'elaboració d'informes per a la conselleria amb competències en matèria de política migratòria, amb les garanties de confidencialitat que estableix la normativa vigent en matèria de protecció de dades personals.  
g) Elaborar materials didàctics o formatius en relació amb la informació bàsica i atenció especialitzada a les persones migrants, refugiades i sol·licitants de protecció internacional.  
2. Amb l'objectiu de donar una atenció completa i adequada a les persones usuàries, el servei contactarà amb aquells recursos públics i privats als quals es puguen derivar aquestes, segons les seues necessitats, i requerirà que cadascun d'aquests designe una persona de referència. El servei realitzarà formació a aquestes persones sobre la matèria de la seua competència i establirà, en el seu cas, els protocols necessaris per a la coordinació.  
3. L'horari d'atenció general del servei serà de dilluns a divendres de 10 h a 14 h i almenys huit hores més durant dues o tres vesprades, en horari fix a determinar segons les necessitats detectades. Aquest horari es podrà modificar segons les necessitats i adaptar-se en els períodes vacacionals.  
4. Cada oficina haurà de guardar registre de les persones usuàries demandants del servei, d'acord amb la legislació vigent en matèria de protecció de dades.  
5. L'oficina Atlas de València, s'encarregarà de la coordinació del servei. Aquesta coordinació se circumscriurà a:  
- Consensuar criteris comuns quant a les prestacions del servei i la recollida de dades.  
- Unificar els informes mensuals, trimestrals i anual corresponent a la seua presentació.  
- Coordinar les actuacions que requerisquen d'una intervenció més especialitzada o d'àmbit autonòmic.  
6. Aquelles qüestions relatives al funcionament del servei i que requerisquen d'un acord, s'establiran en les reunions de coordinació que convocarà a aqueixos efectes la direcció general competent en matèria de política migratòria.  
7. El servei haurà de disposar d'un espai de participació en el qual siguen presents l'entitat, l'equip professional que hi treballa i les persones usuàries.  
  
3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària de la província de València haurà de disposar, com a mínim, del següent equip professional:  
a) Una persona professional a jornada completa, amb titulació mínima de Grau, que exercirà les tasques de coordinació del servei, tant de la província com la coordinació conjunta, a més d'aquelles funcions tècniques que siguen necessàries per al bon funcionament del servei.  
  
b) Una persona professional a jornada completa, amb titulació mínima de Grau en Dret, per a les tasques d'assessorament jurídic especialitzat, així com per a la formació i l'elaboració d'informes i materials.  
  
c) Una persona professional a jornada completa, amb titulació mínima de Grau en Psicologia, de Grau o Diplomatura en Treball Social o Educació Social, per a l'atenció a les persones usuàries i les labors de mediació, així com per a la formació i l'elaboració d'informes i materials.  
d) Una persona professional a jornada completa, amb titulació mínima de cicle formatiu de grau mitjà, per a les tasques de recepció de trucades telefòniques, gestió administrativa, recollida i sistematització de dades i manteniment del registre d'atencions.  
Aquest equip professional haurà de contractar-se per compte d'altri.  
e) Personal professional que sume tres jornades completes, que podran repartir-se entre diverses persones amb jornades parcials, contractades per compte d'altri o a través de prestació de serveis:  
- Una jornada completa amb la titulació mínima i funcions establides en el punt b.  
- Una jornada completa amb la titulació mínima i funcions establides en el punt c.  
- Una jornada completa amb alguna de les titulacions mínimes i funcions establides en els punts b, c o d. En cas de contractar perfils del tipus d dins d'aquesta jornada, la titulació mínima podrà ser Educació Secundària Obligatòria.  
Per a garantir l'adequada atenció a les persones migrants que no puguen expressar-se en els idiomes oficials de la Comunitat Valenciana, s'haurà d'acreditar la suficient competència lingüística d'anglés, francés i àrab per part d'alguna o algunes de les persones de la plantilla.  
  
3. Per a prestar el servei, l'entitat adjudicatària de la província d'Alacant haurà de disposar, com a mínim, del següent equip professional:  
a) Una persona professional a jornada completa, amb titulació mínima de Grau, que exercirà les tasques de coordinació del servei a la província, a més d'aquelles funcions tècniques que siguen necessàries per al bon funcionament del servei.  
b) Una persona professional a jornada completa amb titulació mínima de Grau en Psicologia, de Grau Diplomatura en Treball Social o Educació Social, per a l'atenció a les persones usuàries i les labors de mediació, així com per a la formació i l'elaboració d'informes i materials.  
c) Una persona professional a jornada completa, amb titulació mínima de cicle formatiu de grau mitjà, per a les tasques de recepció de trucades telefòniques, gestió administrativa, recollida i sistematització de dades i manteniment del registre d'atencions.  
Aquest equip professional haurà de contractar-se per compte d'altri.  
d) Personal professional que sume dues jornades completes, que podran repartir-se entre diverses persones amb jornades parcials, contractades per compte d'altri o a través de prestació de serveis:  
Una jornada completa amb la titulació mínima de Grau en Dret, per a les tasques d'assessorament jurídic especialitzat, així com per a la formació i l'elaboració d'informes i materials.  
Una jornada completa amb alguna de les titulacions mínimes i funcions establides en els punts b o c. En cas de contractar perfils del tipus c dins d'aquesta jornada, la titulació mínima podrà ser Educació Secundària Obligatòria.  
Per a garantir l'adequada atenció a les persones migrants que no puguen expressar-se en els idiomes oficials de la Comunitat Valenciana, s'haurà d'acreditar la suficient competència lingüística d'anglés i francés per part d'alguna o algunes de les persones de la plantilla.  
4. Per a prestar el servei, l'entitat adjudicatària de la província de Castelló haurà de disposar, com a mínim, del següent equip professional:  
a) Personal professional que sume dues jornades completes, una de les quals podrà repartir-se entre diverses persones amb jornades parcials, contractades per compte d'altri o a través de prestació de serveis:  
Una jornada completa amb la titulació mínima de Grau en Dret, per a les tasques d'assessorament jurídic especialitzat, així com per a la formació i l'elaboració d'informes i materials.  
Una jornada completa amb la titulació mínima de Grau, en Psicologia, Grau o Diplomatura en Treball Social o Educació Social, per a l'atenció a les persones usuàries i les labors de mediació, així com per a la formació i l'elaboració d'informes i materials.  
Les tasques de coordinació del servei a la província seran assumides per una de les persones professionals a jornada completa i amb titulació mínima de Grau.   
b) Una persona professional a jornada completa amb titulació mínima de cicle formatiu de grau mitjà, per a les tasques de recepció de trucades telefòniques, gestió administrativa, recollida i sistematització de dades i manteniment del registre d'atencions.  
Per a garantir l'adequada atenció a les persones migrants que no puguen expressar-se en els idiomes oficials de la Comunitat Valenciana, s'haurà d'acreditar la suficient competència lingüística d'anglés o francés per part d'alguna o algunes de les persones de la plantilla.  
5. La competència lingüística d'un idioma dels exigits en els apartats anteriors es podrà acreditar mitjançant un certificat oficial de nivell B2 o superior o mitjançant documentació que acredite de manera fefaent l'origen o la residència per treball o estudis, per un període mínim de dos anys, en un país en què aquest idioma siga oficial.  
8. La traducció es contractarà en règim de prestació de serveis a professionals degudament acreditats per part de cada entitat concertada.  
  
  
4. Mòdul econòmic  
1. El mòdul econòmic aplicat és el següent:  
2021  
Lot de València: 23.494,63 euros mensuals  
Lot d'Alacant: 16.308,88 euros mensuals  
Lot de Castelló: 10.196,49 euros mensuals  
2022  
Lot de València: 23.494,63 euros mensuals  
Lot d'Alacant: 16.308,88 euros mensuals  
Lot de Castelló: 10.196,49 euros mensuals  
2023  
Lot de València: 23.729,58 euros mensuals  
Lot d'Alacant: 16.471,97 euros mensuals  
Lot de Castelló: 10.298,45 euros mensuals  
2024  
Lot de València: 23.966,88 euros mensuals  
Lot d'Alacant: 16.636,69 euros mensuals  
Lot de Castelló: 10.401,43 euros mensuals  
2025  
Lot de València: 24,206,55 euros mensuals  
Lot d'Alacant: 16.803,06 euros mensuals  
Lot de Castelló: 10.505,44 euros mensuals  
2. La determinació del mòdul s'ha realitzat tenint en compte els costos de personal (taules salarials de 2021 per a tots els anys) de conformitat amb el Conveni col·lectiu estatal d'acció i intervenció social 2015-2017, així com les despeses corrents (lloguer, subministraments, etc.), la subcontractació de serveis (traducció, etc.) i les despeses generals vinculades a l'activitat (transport, material, etc.).  
  
5. Obligacions específiques  
1. Sense perjudici de les obligacions establides en les normes d'aplicació, són obligacions de l'entitat concertada les següents:  
a) Atendre les persones usuàries que siguen derivades per altres organismes o entitats públics o privats.  
b) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.  
c) Complir les ordres, protocols de treball, normes de funcionament, directrius i instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.  
d) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
e) Col·laborar en les actuacions o programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
f) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
g) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
h) Recaptar i facilitar les dades estadístiques que sol·licite la direcció general competent en matèria de política migratòria.  
i) Facilitar la supervisió periòdica per part de la direcció general competent en matèria de política migratòria, així com la inspecció puntual per part de l'òrgan competent en matèria d'inspecció de serveis socials, amb la finalitat de comprovar la gestió realitzada. L'entitat posarà a la disposició dels òrgans supervisors i inspectors tota la informació i documentació que li siga requerida.   
j) Identificar la seu del servei concertat en els termes que a cada moment establisca la conselleria competent en matèria de serveis socials, i ha de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que per a això es dicten per l'òrgan competent de la Vicepresidència i Conselleria d'Igualtat i Polítiques Inclusives.  
  
k) Garantir que totes les instruccions, fullets informatius, documentació (especialment normes de funcionament, consentiments, etc.) que s'utilitzen en atenció a la ciutadania es troben en valencià i castellà, sense perjudici del dret de la ciutadania a l'opció lingüística.  
  
La difusió, cessió o explotació de dades respecte a l'activitat realitzada serà competència exclusiva de la conselleria de referència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria de política migratòria.  
2. Correspondrà a l'entitat concertada proporcionar l'immoble on es prestarà el servei, que haurà de situar-se a la província del lot concertat.  
  
Els espais hauran de complir els requisits imprescindibles de salubritat, ventilació i il·luminació, i hauran de propiciar a les persones usuàries un ambient adequat i còmode, a més de reunir les condicions establides en la normativa d'aplicació.  
En el cas de no disposar en el moment de la sol·licitud de la titularitat o disponibilitat de l'espai físic, serà exigible de manera prèvia a l'inici del servei. En el cas que la vigència de la titularitat o disponibilitat de l'espai físic siga inferior a la duració del concert, s'exigirà dos mesos abans a la caducitat la comunicació d'una nova disponibilitat de l'espai físic que complisca les condicions establides.  
  
A més, l'espai haurà de comptar amb autorització d'obertura municipal o que estiga en estat de tramitació, abans de l'inici del servei. Aquest requisit no serà necessari en cas que l'espai estiga cedit per una administració pública.  
A més, amb caràcter general, haurà de disposar de:  
a) Un sistema de comunicació mitjançant telèfon fix o mòbil, i accés a internet, amb els equips informàtics necessaris per a l'adequada intervenció i màquina multifunció.  
b) Un sistema de calefacció que permeta mantindre una temperatura igual o superior als 20 graus centígrads; no s'utilitzaran calefactors per combustió o els susceptibles de provocar flama per contacte directe o proximitat.  
c) Farmaciola d'urgències.  
Així mateix, haurà de comptar amb les dependències adequades per a les intervencions individuals amb les persones usuàries, així com per al treball de les diferents figures professionals.  
3. L'equip professional contractat tindrà, almenys, la dedicació en hores i la remuneració i drets laborals previstos en el Conveni col·lectiu estatal d'acció i intervenció social 2015-2017. En el cas d'acordar-se un conveni per a tot el conjunt de l'acció concertada per la conselleria amb competències en serveis socials, l'equip professional passarà a comptar amb la remuneració i drets laborals d'aquest. En cas d'acordar-se únicament les taules salarials, l'equip professional estarà vinculat a l'acord, i la resta de drets laborals seran els previstos en el Conveni col·lectiu estatal d'acció i intervenció social 2015-2017.  
  
Qualsevol variació en la plantilla haurà de ser comunicada i documentada amb la suficient antelació davant la direcció general amb competència en matèria de política migratòria.  
En el cas que un o una professional contractat cause baixa per incapacitat temporal amb un termini previst superior a un mes, derivada aquesta de malaltia comuna, accident no laboral, malaltia professional o accident laboral, maternitat o paternitat, l'entitat tindrà l'obligació de contractar una altra persona per a cobrir dita vacant, perquè així, d'aquesta manera, els serveis prestats a les persones usuàries no es vegen minvats.  
Les obligacions socials i laborals, així com el règim sancionador, respecte al personal contractat per l'entitat correspondran exclusivament a aquesta, i la Vicepresidència i Conselleria d'Igualtat i Polítiques Inclusives és del tot aliena a aquestes relacions laborals.  
  
La persona coordinadora assumirà la interlocució amb la direcció general competent en matèria de política migratòria amb la finalitat de resoldre qualsevol incidència que es produïsca en el servei.  
6. Accés als serveis per les persones usuàries  
L'accés al servei d'informació bàsica es realitzarà directament a través de l'entitat concertada per mitjans telefònics i telemàtics. L'atenció especialitzada a persones derivades des d'administracions públiques o entitats del tercer sector, quan així es requerisca, es podrà prestar de manera presencial en la seu del servei.  
  
7. Justificació del servei i memòries  
1. Les entitats signants dels corresponents concerts estaran obligades a justificar, davant la direcció general amb competència en matèria de política migratòria, la prestació del servei i el compliment de les obligacions derivades del concert, per al seu abonament.  
  
A aquest efecte hauran de presentar la següent documentació per via telemàtica o mitjans electrònics:  
- Certificat mensual, en els cinc primers dies hàbils del mes següent, que s'ha prestat el servei de conformitat amb les obligacions que estableix el concert i indicar en el seu cas, si ha existit variació en la plantilla de personal, que serà subscrit per la persona representant legal de l'entitat o persona en qui delegue.  
- Informe mensual quantitatiu, en els cinc primers dies hàbils del mes següent, elaborat per l'oficina corresponent, segons model que es facilitarà.  
- Informe trimestral qualitatiu, durant el mes següent a la finalització del període, elaborat per l'oficina corresponent, segons model que es facilitarà.  
- Informe anual qualitatiu, durant el mes següent a la finalització del període, elaborat per l'oficina corresponent, segons model que es facilitarà.  
L'entitat gestora de l'oficina de València presentarà els informes mensuals, trimestrals i anual del conjunt del servei en els terminis indicats anteriorment.  
2. L'entitat titular de cada servei haurà de presentar, abans del 31 de gener de cada exercici següent en què estiga en vigor el concert, a la direcció general amb competència en matèria de política migratòria, una memòria econòmica, segons el model que es facilitarà, de les actuacions i el compliment de les condicions que s'estableixen en el concert social.  
L'entitat titular del servei estarà obligada a conservar les factures i els documents justificants de despeses, per un període de quatre anys, per al control econòmic i financer.  
  
  
ANNEX VI  
Servei d'informació, primer assessorament i orientació a les víctimes de situacions discriminatòries i delictes d'odi  
  
1. Definició i objecte  
1. Constitueix l'objecte del concert la prestació de servei d'informació, primer assessorament i orientació a les víctimes o persones relacionades amb situacions discriminatòries i delictes d'odi.  
2. No hi ha divisió en lots perquè no és un servei que requerisca proximitat ni assistència personal a les persones usuàries, ja que consisteix en una atenció que es pot realitzar de manera centralitzada per a totes les consultes que es reben a la comunitat autònoma. El servei es prestarà a través d'una oficina situada a la Comunitat Valenciana, a la qual s'accedirà exclusivament per mitjans telefònics o telemàtics.  
  
3. El servei està dirigit a les víctimes o persones relacionades amb situacions discriminatòries i delictes d'odi, així com qualsevol situació que poguera implicar la vulneració del principi d'igualtat de tracte.  
  
L'atenció s'adaptarà a les necessitats de les persones usuàries, que podran ser merament informatives o d'assessorament inicial i, si és el cas, derivació als recursos pertinents, públics o privats, segons les prestacions que s'indiquen en l'apartat número 2.  
4. Per a donar la millor resposta a les necessitats de les persones usuàries, quan siga procedent, el servei haurà de coordinar-se en la seua actuació amb els serveis similars d'altres institucions i administracions públiques, així com d'entitats del tercer sector.  
5. Una vegada adjudicat i formalitzat el concert, els dos primers mesos es dedicaran a l'organització del servei i la preparació per a la seua apertura a la ciutadania.  
  
2. Prestacions  
1. El servei inclourà les següents prestacions:  
a) Informar, assessorar i orientar les persones usuàries sobre les situacions discriminatòries i delictes d'odi de les quals pogueren ser víctimes, o amb les quals pogueren tindre algun tipus de relació, a través d'atenció telefònica, per correu electrònic, aplicacions mòbils o xarxes socials.  
b) Derivar les persones usuàries als recursos pertinents, públics o privats, amb l'objectiu d'atendre les seues necessitats específiques.  
c) Elaborar, si és el cas, protocols de coordinació entre les diferents institucions públiques, així com amb les entitats privades que corresponga, en relació amb l'atenció a les víctimes o persones relacionades amb situacions discriminatòries i delictes d'odi, així com qualsevol situació que poguera implicar la vulneració del principi d'igualtat de tracte.  
  
d) Dur a terme el seguiment individualitzat dels casos o incidents dels quals es tinga coneixement.  
e) Recaptar de forma ordenada i sistematitzada les dades de situacions discriminatòries i delictes d'odi dels quals tinga coneixement en l'exercici de la seua labor, així com de qualsevol situació que poguera implicar la vulneració del principi d'igualtat de tracte, amb finalitats estadístiques públiques i per a l'elaboració d'informes per a la conselleria amb competències en matèria d'igualtat de tracte i no discriminació, amb les garanties de confidencialitat que estableix la normativa vigent en matèria de protecció de dades personals.  
f) Mantindre un registre de situacions de discriminació i delictes d'odi amb les dades desagregades recollides pel mateix servei, així com les facilitades per les diferents administracions públiques i per les entitats del tercer sector, d'acord amb la legislació vigent en matèria de protecció de dades.  
g) Elaborar materials didàctics o formatius en relació amb el foment de la igualtat de tracte i l'atenció a les víctimes de situacions discriminatòries i delictes d'odi.  
h) Elaborar i actualitzar un directori de recursos que haurà de recollir totes les adreces i contactes útils i actualitzats en els diferents àmbits educatius, socials, sanitaris, judicials i de qualsevol altre àmbit que es relacionen amb les problemàtiques que puguen presentar les consultes rebudes i que serà prèviament visat i autoritzat per la direcció general competent en matèria d'igualtat de tracte i no discriminació.  
  
2. Amb l'objectiu de donar una atenció completa i adequada a les persones usuàries, el servei contactarà amb aquells recursos públics i privats als quals puguen ser derivades aquestes, segons les seues necessitats, i requerirà que cadascun designe una persona de referència. El servei realitzarà formació a aquestes persones sobre la matèria de la seua competència i establirà, si és el cas, els protocols necessaris per a la coordinació.  
3. L'horari d'atenció general del servei serà de dilluns a divendres de 10h a 14h i almenys huit hores més durant dues o tres vesprades, en horari fix a determinar segons les necessitats detectades. L'entitat gestora del servei haurà de garantir que sempre hi haja, almenys, una persona atenent el servei telefònic.  
4. L'entitat gestora del servei ha de guardar registre de les persones usuàries i demandants del servei, d'acord amb la legislació vigent en matèria de protecció de dades.  
  
3. Personal  
1. L'equip professional que preste el servei haurà d'estar degudament qualificat per a l'acompliment de les funcions i disposar de la titulació requerida per a cada categoria professional.  
2. Per a prestar el servei, l'entitat adjudicatària haurà de disposar, com a mínim, del següent equip professional:  
a) Una persona professional a jornada completa amb titulació mínima de Grau, que exercirà les tasques de coordinació del servei, a més d'aquelles funcions tècniques que siguen necessàries per al bon funcionament del servei.  
b) Una persona professional a jornada completa amb titulació mínima de Grau en Dret, per a les tasques d'informació, primer assessorament jurídic i orientació a les persones usuàries, així com el seguiment dels casos i l'elaboració d'informes i materials.  
c) Una persona professional a jornada completa amb titulació mínima de Grau en Psicologia, Grau o Diplomatura en Treball Social o Educació Social, per a les tasques d'informació, primer assessorament psicològic i social i orientació a les persones usuàries, així com el seguiment dels casos i l'elaboració d'informes i materials.  
d) Una persona professional a jornada completa amb titulació mínima de Grau en Sociologia, Periodisme o Comunicació Audiovisual, per a les tasques de seguiment i anàlisi dels mitjans de comunicació i les xarxes socials, elaboració d'informes i difusió de continguts.  
e) Una persona professional a jornada completa amb titulació mínima de cicle formatiu de grau mitjà en l'àmbit de la gestió administrativa o de la informàtica, per a les tasques de recepció de telefonades, gestió administrativa, recollida i sistematització de dades i manteniment del registre de situacions de discriminació i delictes d'odi.  
  
f) Tres jornades completes, que podran repartir-se entre diverses persones amb jornades parcials, contractades per compte d'altri o a través de prestació de serveis, amb la titulació mínima i funcions establides en els punts b), c) d) o e). En cas de contractar perfils del tipus e) dins d'aqueixes tres jornades, la titulació mínima podrà ser Educació Secundària Obligatòria.  
  
4. Mòdul econòmic  
1. El mòdul econòmic aplicat és el següent:  
2021 € 25.000,00 euros mensuals  
2022 € 25.000,00 euros mensuals  
2023 € 25.250,00 euros mensuals  
2024 € 25.502,50 euros mensuals  
2025 € 25.757,52 euros mensuals  
2. La determinació del mòdul s'ha realitzat tenint en compte els costos de personal de conformitat amb el Conveni col·lectiu estatal d'acció i intervenció social 2015-2017, així com les despeses corrents (lloguer, subministraments, etc.) per al desenvolupament del servei i despeses generals vinculades a l'activitat (transport, material, etc.).  
  
5. Obligacions específiques  
1. Sense perjudici de les obligacions establides en les normes d'aplicació, són obligacions de l'entitat concertada les següents:  
a) Atendre les persones usuàries que siguen derivades per altres organismes o entitats públics o privats.  
b) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.  
c) Complir les ordres, protocols de treball, normes de funcionament, directrius i instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.  
d) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
e) Col·laborar en les actuacions o programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
f) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
g) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
h) Recaptar i facilitar les dades estadístiques que sol·licite la direcció general competent en matèria d'igualtat de tracte i no discriminació.  
i) Facilitar la supervisió periòdica per part de la direcció general competent en matèria d'igualtat de tracte i no discriminació, així com la inspecció puntual per part de l'òrgan competent en matèria d'inspecció de serveis socials, amb la finalitat de comprovar la gestió realitzada. L'entitat posarà a la disposició dels òrgans supervisors i inspectors tota la informació i documentació que li siga requerida.  
j) Identificar la seu del servei concertat en els termes que a cada moment establisca la conselleria competent en matèria de serveis socials, i ha de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i responsabilitat del recurs. Per tant, i per a la utilització de la imatge institucional, haurà de seguir les instruccions que per a això dicte l'òrgan competent de la Vicepresidència i Conselleria d'Igualtat i Polítiques Inclusives.  
  
k) Garantir que totes les instruccions, fullets informatius, documentació (especialment normes de funcionament, consentiments, etc.) que s'utilitzen en atenció a la ciutadania es troben en valencià i castellà, sense perjudici del dret de la ciutadania a l'opció lingüística.  
  
La difusió, cessió o explotació de dades respecte a l'activitat realitzada serà competència exclusiva de la conselleria de referència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria d'igualtat de tracte i no discriminació.  
  
2. Correspondrà a l'entitat concertada proporcionar l'immoble on es prestarà el servei, que haurà de situar-se a la Comunitat Valenciana.  
  
Els espais hauran de complir els requisits imprescindibles de salubritat, ventilació i il·luminació, i hauran de propiciar a les persones treballadores un ambient adequat, agradable i còmode, a més de reunir les condicions establides en la normativa d'aplicació.  
En el cas de no disposar en el moment de la sol·licitud de la titularitat o disponibilitat de l'espai físic, serà exigible de manera prèvia a l'inici del servei. En el cas que la vigència de la titularitat o disponibilitat de l'espai físic siga inferior a la duració del concert, s'exigirà dos mesos abans a la caducitat la comunicació d'una nova disponibilitat de l'espai físic que complisca les condicions establides.  
  
A més, amb caràcter general, haurà de disposar d'un sistema de comunicació mitjançant telèfon fix o mòbil, i accés a internet, amb els equips informàtics necessaris per a l'adequada intervenció i màquina multifunció.  
3. L'equip professional contractat tindrà, almenys, la dedicació en hores i la remuneració i drets laborals previstos en el Conveni col·lectiu estatal d'acció i intervenció social 2015-2017. En el cas d'acordar-se per part de la Conselleria amb competències en serveis socials, un conveni per a tot el conjunt de l'acció concertada, l'equip professional passarà a comptar amb la remuneració i drets laborals d'aquest. En cas d'arribar a un acord únicament referent a les taules salarials, l'equip professional estarà vinculat a l'acord, i la resta de drets laborals seran els previstos en el Conveni col·lectiu estatal d'acció i intervenció social 2015-2017.  
  
Qualsevol variació en la plantilla haurà de ser comunicada i documentada amb la suficient antelació davant la direcció general amb competència en matèria d'igualtat de tracte i no discriminació.  
En el cas que una persona professional contractada cause baixa per incapacitat temporal amb un termini superior a un mes, derivada aquesta de malaltia comuna, accident no laboral, malaltia professional o accident laboral, maternitat o paternitat, l'entitat tindrà l'obligació de contractar una altra persona per a cobrir la vacant, perquè d'aquesta manera els serveis prestats a les persones usuàries no es vegen minvats.  
  
Les obligacions socials i laborals, així com el règim sancionador, respecte al personal contractat per l'entitat correspondran exclusivament a aquesta, i la Vicepresidència i Conselleria d'Igualtat i Polítiques Inclusives és del tot aliena a aquestes relacions laborals.  
  
La coordinació del servei assumirà la interlocució amb la direcció general competent en matèria d'igualtat de tracte i no discriminació amb la finalitat de resoldre qualsevol incidència que es produïsca en el servei.  
  
6. Accés als serveis per les persones usuàries  
L'accés als serveis es realitzarà directament a través de l'entitat concertada pels mitjans establits en l'apartat 2 d'aquest annex.  
  
  
7. Justificació del servei i memòries  
L'entitat signant del corresponent concert estarà obligada a justificar, davant la direcció general amb competència en matèria d'igualtat de tracte i no discriminació, la prestació del servei i el compliment de les obligacions derivades del concert, per al seu abonament.  
  
A aquest efecte haurà de presentar la següent documentació per via telemàtica o mitjans electrònics:  
- Certificat mensual, en els cinc primers dies hàbils del mes següent, que s'ha prestat el servei de conformitat amb les obligacions que estableix el concert amb indicació, si és el cas, de si ha existit variació en la plantilla de personal, que serà subscrit per la persona representant legal de l'entitat o persona en qui delegue.  
- Informe mensual quantitatiu, en els cinc primers dies hàbils del mes següent, segons model que es facilitarà.  
- Informe trimestral qualitatiu, durant el mes següent a la finalització del període, segons model que es facilitarà.  
- Informe anual qualitatiu, durant el mes següent a la finalització del període, segons model que es facilitarà.  
2. L'entitat titular de cada servei haurà de presentar, abans del 31 de gener de cada exercici següent en què estiga en vigor el concert, a la direcció general amb competència en matèria d'igualtat de tracte i no discriminació, una memòria econòmica, segons model que es facilitarà, de les actuacions i el compliment de les condicions que s'estableixen en el concert social.  
L'entitat titular del servei estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
ANNEX VII  
Document de formalització de concert social en matèria de serveis socials en el sector d'igualtat en la diversitat  
  
  
València, - de - de 2021  
REUNIDES  
D'una part, ?, director/a general amb competències en igualtat en la diversitat de la Vicepresidència Conselleria d'Igualtat i Polítiques Inclusives, nomenat/per Decret del Consell, actuant en nom i representació de la Vicepresidència i Conselleria d'Igualtat i Polítiques Inclusives.  
D'una altra, ?, amb DNI ?, que actua en representació de l'entitat - amb domicili en - (localitat), C/Pl. ?, núm. ?, CP ?, i NIF ?,  
Actuant totes dues parts en la representació en què concorren, i amb la capacitat legal necessària per a la signatura del present concert de serveis socials en l'àmbit de la igualtat en la diversitat.  
EXPOSEN  
1r. Que la Vicepresidència Conselleria d'Igualtat i Polítiques Inclusives és el departament al qual correspon exercir les competències referides en polítiques d'igualtat en la diversitat de la Generalitat.  
2n. Que la Llei 5/1997, de 25 de juny, de la Generalitat, per la qual es regula el sistema de serveis socials en l'àmbit de la Comunitat Valenciana, estableix en els articles 44 bis, 53, 56.2 i títol VI (articles 62 a 68) la regulació de l'acció concertada en matèria de serveis socials.  
  
3r. Mitjançant Resolució de - de - de 2021, de la Vicepresidència i Conselleria d'Igualtat i Polítiques Inclusives, s'han convocat els acords d'acció concertada en matèria de serveis socials en el sector d'igualtat en la diversitat per als anys 2021 a 2025, que té per objecte:  
  
a) La gestió del servei d'assessorament i suport a les persones LGTBI, els seus familiars i persones properes: Orienta, amb l'objectiu d'oferir orientació en els diferents àmbits, així com una atenció adequada a les seues necessitats. Aquest servei tindrà prestacions especialitzades per a les persones trans.  
b) La gestió del servei socioeducatiu destinat a la infància, l'adolescència i la joventut gitana, el seu entorn social i familiar, dins de les actuacions de l'Estratègia Valenciana per a la Igualtat i la Inclusió del Poble Gitano 2018-2023: Programa Impulsa Kumpania, Programa Kumpania i Programa Kumpania+.  
c) La gestió del servei: Espai de la Memòria LGTBI.  
d) La gestió del servei d'informació bàsica i atenció especialitzada a persones migrants, refugiades i sol·licitants de protecció internacional: Atlas.  
e) La gestió de servei d'informació, primer assessorament i orientació a les víctimes de situacions discriminatòries i delictes d'odi.  
  
4t Que havent-se avaluat per la Comissió d'Avaluació totes les sol·licituds presentades per entitats d'iniciativa social, que compleixen els requisits i condicions exigits per a l'acció concertada, per resolució de la direcció general amb competències en igualtat en la diversitat, de data - / - /2021 € (publicada en DOGV núm - de data - / - /2021) ha resolt concedir el concert del servei amb l'entitat ?, establint el següent número i tipologia de serveis concertades de titularitat d'aquesta entitat.  
  
Denominació del servei:  
-  
Barri/Localitat/Província  
-  
Tipologia del servei / Lot / Zona  
Import anualitat 2021  
Import anualitat 2022  
Import anualitat 2023  
Import anualitat 2024  
Import anualitat 2025  
5é Que havent complit l'entitat les condicions prèvies que exigeixen per a la formalització del concert social, conforme al que es disposa l'article 17 de l'Annex I de la Resolució de convocatòria, i estant totes dues parts conformes en la realització de l'esmentat concert, ho porten a efecte conforme a les següents,  
  
ESTIPULACIONS  
  
Primera. Objecte  
Constitueix l'objecte del present concert i acord d'acció concertada:  
  
a) La gestió del servei d'assessorament i suport a les persones LGTBI, els seus familiars i persones properes: Orienta, amb l'objectiu d'oferir orientació en els diferents àmbits, així com una atenció adequada a les seues necessitats. Aquest servei tindrà prestacions especialitzades per a les persones trans.  
b) La gestió del servei socioeducatiu destinat a la infància, l'adolescència i la joventut gitana, el seu entorn social i familiar, dins de les actuacions de l'Estratègia Valenciana per a la Igualtat i la Inclusió del Poble Gitano 2018-2023: Programa Impulsa Kumpania, Programa Kumpania i Programa Kumpania+.  
c) La gestió del servei: Espai de la Memòria LGTBI.  
d) La gestió del servei d'informació bàsica i atenció especialitzada a persones migrants, refugiades i sol·licitants de protecció internacional: Atlas.  
e) La gestió de servei d'informació, primer assessorament i orientació a les víctimes de situacions discriminatòries i delictes d'odi.  
  
En virtut del present concert, els serveis concertats s'integraran en el Sistema Públic Valencià de Serveis Socials.  
  
Segona. Obligacions de l'administració  
Constitueixen obligacions de la Generalitat (Vicepresidència i Conselleria d'Igualtat i Polítiques Inclusives), com a administració concertant, les que estableix la llei, en l'article 27 del Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; així com en l'article 24 de la Resolució de - de - de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'igualtat en la diversitat per als anys 2021-2025.  
  
Tercera. Obligacions de l'entitat en relació amb l'atenció a persones usuàries i la gestió del servei  
Sense perjudici de les obligacions establides en les normes d'aplicació, són obligacions de les entitats titulars dels serveis concertats, les següents obligacions específiques a conseqüència de l'acord d'acció concertada i formalització del concert:  
a) Atendre les persones usuàries que requerisquen del servei, segons la tipologia d'accés i requisits establits en el corresponent annex.  
  
b) Mantindre els requisits i ràtios de personal en relació a les prestacions i nombre de persones ateses, segons es determina en la tipologia de cada recurs i en els corresponents annexos, durant el període de vigència del concert.  
c) Prestar el servei gratuïtament a les persones, de manera que no pot percebre quantitat que, directament o indirectament, supose una contrapartida econòmica pels serveis objecte del concert, excepte, en el seu cas, per serveis complementaris, sempre que estiguen autoritzats.  
d) Fer constar en la seua documentació i en la seua publicitat, al costat de la denominació de l'entitat, la condició de servei concertat, integrat en el Sistema Públic Valencià de Serveis Socials.  
e) A aquest efecte, d'acord amb la disposició addicional novena del Decret 181/2017, de 17 de novembre, del Consell, hauran de fer constar en la seua documentació i en la seua publicitat la condició de servei concertat, en el termini màxim de quinze dies des de la formalització del concert social.  
f) Complir, en tot moment, les condicions tècniques a les quals se subjecta el concert i mantindre els nivells de qualitat en la prestació assistencial.  
g) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que poguera presentar-se per les persones usuàries.  
h) Complir i seguir les instruccions i directrius tècniques que formulen els òrgans competents de la Conselleria per al desenvolupament de l'activitat i garantir l'adequada prestació del servei.  
Com a condicions tècniques obligatòries, l'entitat concertant haurà de:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del servei, així com les contingències derivades de lesió o defunció d'aquest personal i persones usuàries en cas d'accident o a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que existisca limitació per anualitat del segur, conforme estableix la disposició addicional octava del Decret 181/2017, de 17 de novembre, del Consell, sempre que no es contradiga el que es disposa en la normativa que regula el contracte d'assegurança i sense que existisca limitació per anualitat d'assegurança.  
b) Desenvolupar les actuacions de control i seguiment de les actuacions concertades amb la finalitat de garantir en tot moment la qualitat del servei.  
c) Complir amb el deure de confidencialitat respecte a les característiques i identitat de les persones usuàries, enfront de tercers, conforme estableix la Llei de Protecció de Dades de Caràcter Personal.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda en el servei.  
A aquest efecte l'òrgan competent de l'administració concertant és el servei corresponent de la direcció general competent.  
Igualment les entitats estan obligades a complir amb la legislació laboral vigent i les obligacions que comporta el conveni col·lectiu sectorial d'aplicació.  
Així mateix, estan obligades a facilitar la funció inspectora per part dels Serveis d'Inspecció de Serveis Socials i assumir les actuacions de control financer que corresponga a la Intervenció General de la Generalitat.  
Així mateix, serà obligació de l'entitat acreditar o estar en condicions de disposar d'un certificat de qualitat del servei, abans de la data de finalització del concert social. Les entitats que no puguen acreditar aquest requisit hauran de complir el que s'estableix en la disposició transitòria cinquena del Decret 181/2017.  
  
Quarta. Finançament. Import unitari del servei  
El mòdul econòmic que s'estableix com a preu per al finançament del present concert social l'establert en el corresponent annex de la Resolució de convocatòria.  
  
Cinquena. Import màxim del concert  
L'import màxim del concert social corresponent als serveis concertats amb l'entitat es fixa, d'acord amb els mòduls econòmics establits i el que es disposa en la resolució de concessió, en la següent quantitat:  
  
2021:  
2022:  
2023:  
2024:  
2025:  
El seu finançament s'efectua per als exercicis 2021-2025 amb càrrec en el programa pressupostari 313.80 Igualtat en la Diversitat, capítol IV, de la Secció 16 del Pressupost de Despeses de la Vicepresidència i Conselleria d'Igualtat i Polítiques Inclusives, o el seu equivalent per als exercicis següents, si es produïra la pròrroga del concert.  
  
Sisena. Forma de pagament  
La Vicepresidència i Conselleria d'Igualtat i Polítiques Inclusives tramitarà mensualment l'ordre de pagament del cost del concert social per serveis concertats, d'acord amb l'establit reglamentàriament i en la Llei de pressupostos de la Generalitat per als exercicis 2021-2025.  
  
El pagament del cost dels serveis concertats es realitzarà mensualment, conforme als mòduls econòmics fixats en la convocatòria, i que consten en el present document de formalització del concert social.  
  
El pagament de les mensualitats es realitzarà a mes vençut amb la presentació per l'entitat de la justificació de la prestació del servei, conforme al que s'estableix en el corresponent annex I de la Resolució de convocatòria.  
L'abonament del cost del concert s'efectuarà, mitjançant transferència bancària, al compte designat per al servei per l'entitat titular d'aquest.  
Quan així es preveja en la llei de pressupostos de la Generalitat de l'exercici al qual corresponga la despesa, el pagament corresponent a la mensualitat de desembre es lliurarà de forma anticipada segons l'import corresponent, sense perjudici, si s'escau, de la regularització corresponent, que s'efectuarà, en tot cas, abans del 31 de gener de l'exercici següent, que implicarà l'exigència, en el seu cas, de reintegrament de l'import indegudament percebut.  
  
Setena. Duració  
El present concert social s'iniciarà des de la data d'efectes fixada en la resolució de concessió, sent ?, finalitzant, amb tot cas, quatre anys després, sense perjudici de la seua possible pròrroga, conforme al previst en la resolució de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'igualtat en la diversitat per als anys 2021-2025.  
Per a la pròrroga del concert s'estarà al disposat en aquesta resolució de la Vicepresidència i Conselleria d'Igualtat i Polítiques Inclusives, quedant, en tot cas, aquesta supeditada a l'existència de crèdit pressupostari adequat i suficient per al període i exercici de què es tracte.  
  
  
Huitena. Resolució del concert  
Són causes d'extinció dels concerts socials les que estableixen la Llei i l'article 40 del Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
Extingit el concert, la conselleria amb competències en matèria d'igualtat en la diversitat garantirà la continuïtat de la prestació del servei de què es tracte.  
  
Novena. Règim jurídic aplicable  
El concert de serveis té naturalesa administrativa, per a satisfer de manera directa i immediata una finalitat pública, estant subjecta al que es preveu en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, el Decret 181/2017, de 17 de novembre, del Consell, pel qual es desenvolupa l'acció concertada per a les prestacions de serveis socials en l'àmbit de la Comunitat Valenciana per entitats d'iniciativa social; Llei de pressupostos de la Generalitat i normes bàsiques de procediment administratiu i de gestió pressupostària.  
  
Desena. Jurisdicció competent.  
Les qüestions litigioses derivades de l'aplicació del règim d'acció concertada seran resoltes per l'administració competent sense prejudici que, una vegada esgotada la via administrativa, es puga sotmetre a la jurisdicció contenciosa administrativa.  
I així ho acorden, atorguen i en prova de conformitat, ho signen, en triplicat exemplar, en el lloc i data assenyalats en l'encapçalament.  
  
(Signatures de les parts)